qundao/data-zh-poetry huggingface dataset:
胡上幽栖四章为沈二丈赋其四
作者：宗臣
朝代：明
体裁：古风

三五幽人踏月华，湖南湖北寻梅花，相逢疑到赤松家。中流一曲寒江笛，吹落昆仑万片霞。
腊月十七夜月同峻伯助甫席上赋 其一 得月字
作者：宗臣
朝代：明

胡霜日夜骄，吹破蓟门月。月色几时圆，待尔照春发。
腊月十七夜月同峻伯助甫席上赋 其三 得叶字
作者：宗臣
朝代：明

寒飙荡月华，桂树渐无叶。一叶落人间，变作阶前荚。
腊月十七夜月同峻伯助甫席上赋 其二 得上字
作者：宗臣
朝代：明

西风裂天荒，银河翻巨浪。残月东海头，至今不敢上。
腊月十七夜月同峻伯助甫席上赋 其四 得去字
作者：宗臣
朝代：明

既喜明月来，复惜明月去。吾欲破青云，坐尔月行处。
腊月十七夜月同峻伯助甫席上赋·得月字
作者：宗臣
朝代：明

胡霜日夜骄，吹破蓟门月。月色几时圆，待尔照春发。西风裂天荒，银河翻巨浪。残月东海头，至今不敢上。寒飙荡月华，桂树渐无叶。一叶落人间，变作阶前荚。既喜明月来，复惜明月去。吾欲破青云，坐尔月行处。
自君之出矣五言二首
作者：宗臣
朝代：明

自君之出矣，消息阻风烟。桂岭花频落，榆关月自圆。自君之出矣，几度寄春衣。春色年年老，良人归不归。
自君之出矣五言二首·其一
作者：宗臣
朝代：明

自君之出矣，消息阻风烟。桂岭花频落，榆关月自圆。
自君之出矣五言二首其二
作者：宗臣
朝代：明
体裁：乐府曲辞

自君之出矣，几度寄春衣。春色年年老，良人归不归。
舟夜梦顾一丈
作者：宗臣
朝代：明

吕梁之水青石矶，中天寒月何霏微。梅花寂寞有谁赋，芳草飘零胡不归。江海故人忽入梦，英雄白首空沾衣。明朝怀袖有尺素，安得双鸿云际飞。
芜湖遇陈山人鹤席上分韵三首赠之
作者：宗臣
朝代：明

江云万片落胡床，斗酒高吟明月光。一自逢君出玄草，满天霜色似华阳。白雁青枫楚客悲，相逢犹及桂花枝。万山明月孤帆色，送尔江湖随所之。相逢秋色起芜关，明月千峰未可还。莫怪征衣霞气满，知君家在会稽山。
芜湖遇陈山人鹤席上分韵三首赠之·其一
作者：宗臣
朝代：明

江云万片落胡床，斗酒高吟明月光。一自逢君出玄草，满天霜色似华阳。
芜湖遇陈山人鹤席上分韵三首赠之其三
作者：宗臣
朝代：明
体裁：七言绝句

相逢秋色起芜关，明月千峰未可还。莫怪征衣霞气满，知君家在会稽山。
芜湖遇陈山人鹤席上分韵三首赠之其二
作者：宗臣
朝代：明
体裁：七言绝句

白雁青枫楚客悲，相逢犹及桂花枝。万山明月孤帆色，送尔江湖随所之。
荅周明府
作者：宗臣
朝代：明

相望一江暮，难期对月明。青山移病远，白雁系书轻。天地看乔舄，兵戈阻汉缨。秋风散麋鹿，忆尔阖闾城。
荅子与见赠二首
作者：宗臣
朝代：明

建章风雨怨春芬，即有梅花难寄君。客计艰危群盗在，主恩流落七闽分。古来词赋悲玄草，觅后江山断白云。莫羡幔亭霞石晓，恐应先驻伏波军。扁舟忆尔阻江涛，江上凭谁问楚骚。碣石空摧双鬓短，武夷曾忆片云高。芙蓉岁暮堪垂绶，魍魉山深有佩刀。闻说烽烟今满眼，可能一慰圣躬劳。
荅子与见赠二首·其一
作者：宗臣
朝代：明

建章风雨怨春芬，即有梅花难寄君。客计艰危群盗在，主恩流落七闽分。古来词赋悲玄草，觅后江山断白云。莫羡幔亭霞石晓，恐应先驻伏波军。
荅子与见赠二首其二
作者：宗臣
朝代：明
体裁：七言律诗

扁舟忆尔阻江涛，江上凭谁问楚骚。碣石空摧双鬓短，武夷曾忆片云高。芙蓉岁暮堪垂绶，魍魉山深有佩刀。闻说烽烟今满眼，可能一慰圣躬劳。
荅方懋藩见赠
作者：宗臣
朝代：明

十年裘马蓟门烟，一日逢君北斗边。念我遥传秋夜曲，开函年是白云篇。岁寒兰芷首堪结，雪后琅玕倍可怜。闻说词臣俱近幸，杨雄何日赋甘泉。
荅明卿斋居见赠
作者：宗臣
朝代：明

紫微夜灿建章开，圣主亲祠太乙回。禁月千门龙驭肃，宫云五色凤笙来。金茎秋落仙人掌，白雪歌残楚客才。莫谓汾阴能献赋，汉皇当日问蓬莱。
荅明卿给事二首
作者：宗臣
朝代：明

世事凭谁问，浮生得尔同。有心俱欲折，无路不归穷。战伐乾坤色，安危将相功。君看鸣玉者，楚楚日华东。萧然双鬓短，莽矣百忧新。白雪孤调世，黄金巧识人。势应骇积羽，心或急批鳞。遂恐风尘色，难图萝薜身。
荅明卿给事二首·其一
作者：宗臣
朝代：明

世事凭谁问，浮生得尔同。有心俱欲折，无路不归穷。战伐乾坤色，安危将相功。君看鸣玉者，楚楚日华东。
荅明卿给事二首其二
作者：宗臣
朝代：明
体裁：五言律诗

萧然双鬓短，莽矣百忧新。白雪孤调世，黄金巧识人。势应骇积羽，心或急批鳞。遂恐风尘色，难图萝薜身。
荅袁子
作者：宗臣
朝代：明

别思将春起，乡心与日摧。已经三载别，犹有一书来。我愧思鲈者，君诚倚马才。黄金似芳草，又满郭生台。
萱草词四章为伊母夫人赋其三
作者：宗臣
朝代：明
体裁：古风

萱草芬芬兮，山之侧。对芳芷兮，远丛棘。嗟彼秋风兮，还以仆。俾其枝日偃蹇而不可起兮，何以慰此心之叹息。
萱草词四章为伊母夫人赋其二
作者：宗臣
朝代：明
体裁：古风

萱草菲菲兮，山之曲。曳紫霞兮，缀红玉。嗟彼秋风兮，振庭绿。俾其叶日凋零而不可寻兮，何以慰此心之踯躅。
萱草词四章为伊母夫人赋其四
作者：宗臣
朝代：明
体裁：古风

萱草萋萋兮，山之隅。杂玄芝兮，间绿芜。嗟彼秋风兮，遽以枯。俾其根日萧索而不可保兮，何以慰此心之踟蹰。
蓟门春望
作者：宗臣
朝代：明

蓟门春望春冥冥，黄鹂交坐啼不醒。尊前杨柳洒人绿，江上蘼芜愁自青。楚人瑶瑟怨湘雨，汉室渔竿垂客星。谁其采药向沧溟，迟我岩前紫石屏。
蜀道
作者：宗臣
朝代：明

蜀道之难自古今，岂令华发独能任。思家多少玄猿泪，解绶徘徊赤子心。秋落舟航巫峡险，人言风雪锦江深。坐来万里谁消息，明月关山处处砧。
袁二丈夜访山馆刘一丈偕集二首
作者：宗臣
朝代：明

湖北湖南落日斜，谁来题竹野人家。自言海上多秦石，始信河边有汉槎。斗酒共听今夜雨，江梅曾对十年花。别来玄草今何似，容易秋风老岁华。石门寒雨永兹宵，多病文园起寂寥。已分白头仍进履，相逢青眼自垂髫。时来萧艾偏多色，岁晚鱼龙何太骄。偃蹇杨雄终献赋，西风莫问赤城樵。
袁二丈夜访山馆刘一丈偕集二首·其一
作者：宗臣
朝代：明

湖北湖南落日斜，谁来题竹野人家。自言海上多秦石，始信河边有汉槎。斗酒共听今夜雨，江梅曾对十年花。别来玄草今何似，容易秋风老岁华。
袁二丈夜访山馆刘一丈偕集二首其二
作者：宗臣
朝代：明
体裁：七言律诗

石门寒雨永兹宵，多病文园起寂寥。已分白头仍进履，相逢青眼自垂髫。时来萧艾偏多色，岁晚鱼龙何太骄。偃蹇杨雄终献赋，西风莫问赤城樵。
西来
作者：宗臣
朝代：明

西来秋色满燕山，昨夜平胡使者还。白羽书传辽左捷，黄金诏赐殿中班。竟何汉卒屯清海，难信班生老玉关。闻说单于频出猎，相逢马上看刀环。
诸子夜集
作者：宗臣
朝代：明

鸣佩朝来散紫宫，相逢意气为谁雄。一尊醉忆江湖上，三月春残风雨中。消渴文园卧司马，题书碣石问冥鸿。青山南北吾将往，肯向人间泣路穷。
诸子夜集因寄长庚
作者：宗臣
朝代：明

万里西风吹急湍，茆堂幽事起凭栏。客寻玄草频捐佩，醉倚青松不着冠。渔父暮归双艇急，鲛人夜语一江寒。闻君已作餐霞侣，石上摇华只自看。
贞白祠
作者：宗臣
朝代：明

华阳山前贞白祠，贞白先生骑赤螭。白云茫茫去不返，天门秋冷双虹垂。吾来山头寻紫芝，紫芝萧索令人饥。出门白石烂如泥，切来好煮青松衼。与君大餐各五斗，千山万山随所之。
赋得席上菊
作者：宗臣
朝代：明

一枝吾在把，不必向篱东。秋色近相媚，寒香夜可终。酒来疑泛白，烛灭似愁红。好为携怀袖，玄霜下远空。
赋得边马有归心
作者：宗臣
朝代：明

万骑下青海，三军赋紫荆。浮云朝出塞，细柳夜归营。汉剑繁星坠，胡笳落月惊。千金投笔吏，百战弃繻生。骏骨凄烽火，雄心老甲兵。长堤遍芳草，何处识咸京。
赠人之河汾
作者：宗臣
朝代：明

鸟道下层云，龙门倚积石。太平上书者，曾是布衣客。
赠伊文学
作者：宗臣
朝代：明

故人亦何在，乃在青山东。山家何寂寥，高树来天风。貂裘日以数，龙剑何其雄。下可制巨鳌，上可断长虹。风云起一朝，宁复嗟途穷。去去重相思，寄言双飞鸿。
赠余德甫奉使两浙四首
作者：宗臣
朝代：明

天风匹马向西湖，明月千家醉白榆。莫上钓台听夜笛，霜华吹破客星孤。赤城霞起是天台，明月箫声落早梅。昔日胡麻君莫问，桃花不放石门开。秋云鸣佩入金华，绿眼仙人扫落花。无数石羊餐古雪，知君已到赤松家。雁荡千峰插斗墟，彩云终夜护丹书。月华万片寒相逐，拾得天人白玉裾。
赠余德甫奉使两浙四首·其一
作者：宗臣
朝代：明

天风匹马向西湖，明月千家醉白榆。莫上钓台听夜笛，霜华吹破客星孤。
赠余德甫奉使两浙四首其三
作者：宗臣
朝代：明
体裁：七言绝句

秋云鸣佩入金华，绿眼仙人扫落花。无数石羊餐古雪，知君已到赤松家。
赠余德甫奉使两浙四首其二
作者：宗臣
朝代：明
体裁：七言绝句

赤城霞起是天台，明月箫声落早梅。昔日胡麻君莫问，桃花不放石门开。
赠余德甫奉使两浙四首其四
作者：宗臣
朝代：明
体裁：七言绝句

雁荡千峰插斗墟，彩云终夜护丹书。月华万片寒相逐，拾得天人白玉裾。
赠凌子
作者：宗臣
朝代：明

有客问予青鹭洲，当年遇汝芜城秋。一尊楼阁短箫发，十里芙蓉片月留。别后素书不肯寄，袖中白璧何所投。明朝江路叹游子，莫遣霜华盈敝裘。
赠别吴子
作者：宗臣
朝代：明

问尔何年至，还能几日留。尊开朱雁夕，心折紫萸秋。岁月余孤鬓，关山任敝裘。鱼竿如可饬，迟我狎江鸥。
赠吴子
作者：宗臣
朝代：明

广陵城西江可怜，广陵城北草芊芊。余看鸿雁歌明月，尔客昆仑今几年。湖上一尊开橘柚，人间双泪堕婵娟。相逢揔是淮南侣，莫负秋风桂树篇。
赠吴张二子
作者：宗臣
朝代：明

望君白云边，逢君明月下。明月岂银鞍，去住随君马。自我遣明月，终夜照君屋。婵娟未解情，只在阶前宿。
赠吴张二子·其一
作者：宗臣
朝代：明

望君白云边，逢君明月下。明月岂银鞍，去住随君马。
赠吴张二子其二
作者：宗臣
朝代：明
体裁：五言绝句

自我遣明月，终夜照君屋。婵娟未解情，只在阶前宿。
赠孙子升文学
作者：宗臣
朝代：明

故人何处来，车马忽东骛。别后发空短，花前首重聚。送君江上舟，徙倚江上树。江阔正风波，君且未可渡。
赠施司封三首
作者：宗臣
朝代：明

涉江见芳草，春华被远岑。薄言采其华，将以贻所钦。顾念客游子，分符越江浔。江水东南流，波浪阻且深。凉飙摧百卉，孤芳孰能任。置之在怀袖，无令岁寒侵。日月忽以遒，馨香纷至今。非君垂末顾，谁能识予心。昔君守南服，伊予还旧矶。沉浮既异势，音告乖以违。袖中有尺素，迟彼双鸿飞。双鸿不可见，叹息沾裳衣。思子忽若渴，望子忽若饥。岂以负薪累，甘贻伐木讥。中心谅无他，愿君察其微。清夜良燕会，零霜下前除。堂上罗酒浆，堂下荐嘉鱼。鸣琴杂清商，音响一何舒。酒中客起言，责我愚且疏。主人前谢客，兹夕且欢娱。金石昔所敦，兰芷昔所贻。中心既以谐，岂为形迹拘。古来重结交，终始贵不渝。垂绅戒朝夕，君言宜重书。
赠施司封三首·其一
作者：宗臣
朝代：明

涉江见芳草，春华被远岑。薄言采其华，将以贻所钦。顾念客游子，分符越江浔。江水东南流，波浪阻且深。凉飙摧百卉，孤芳孰能任。置之在怀袖，无令岁寒侵。日月忽以遒，馨香纷至今。非君垂末顾，谁能识予心。
赠施司封三首其三
作者：宗臣
朝代：明
体裁：古风

清夜良燕会，零霜下前除。堂上罗酒浆，堂下荐嘉鱼。鸣琴杂清商，音响一何舒。酒中客起言，责我愚且疏。主人前谢客，兹夕且欢娱。金石昔所敦，兰芷昔所贻。中心既以谐，岂为形迹拘。古来重结交，终始贵不渝。垂绅戒朝夕，君言宜重书。
赠施司封三首其二
作者：宗臣
朝代：明
体裁：古风

昔君守南服，伊予还旧矶。沉浮既异势，音告乖以违。袖中有尺素，迟彼双鸿飞。双鸿不可见，叹息沾裳衣。思子忽若渴，望子忽若饥。岂以负薪累，甘贻伐木讥。中心谅无他，愿君察其微。
赠王元美二首
作者：宗臣
朝代：明

送子上河梁，悲风下天荒。右顾渺太华，左顾迷扶桑。振衣千仞巅，风尘杳微茫。尔独事远役，驾言返帝乡。对酒不能饮，慷慨情内伤。送君日以遥，思君日以长。安淂凌风翼，与子共翱翔。执手重行行，步出城南隅。飞盖凌青云，食马跃长衢。行人不可留，中心郁以纾。子如云中鸿，予如汀际凫。浮沉既异势，羽翼何时俱。弩力事功名，宏此壮士图。愿言俟嘉誉，慰我心区区。
赠王元美二首·其一
作者：宗臣
朝代：明

送子上河梁，悲风下天荒。右顾渺太华，左顾迷扶桑。振衣千仞巅，风尘杳微茫。尔独事远役，驾言返帝乡。对酒不能饮，慷慨情内伤。送君日以遥，思君日以长。安淂凌风翼，与子共翱翔。
赠王元美二首其二
作者：宗臣
朝代：明
体裁：古风

执手重行行，步出城南隅。飞盖凌青云，食马跃长衢。行人不可留，中心郁以纾。子如云中鸿，予如汀际凫。浮沉既异势，羽翼何时俱。弩力事功名，宏此壮士图。愿言俟嘉誉，慰我心区区。
赠陈隐君
作者：宗臣
朝代：明

有客有客歌采薇，六十翩然华发稀。桃花千世忆秦水，萝薜满山裁楚衣。石上黄精岁岁长，炉中白雪时时飞。昆仑玄圃好同往，鸿鹄天风归未归。
赠黄山人
作者：宗臣
朝代：明

羡尔逃名者，萧然卧远皋。丝纶江艇阔，萝薜石门高。白已残双鬓，青犹恋一袍。一堪摇落后，重读楚人骚。
赠黄户部
作者：宗臣
朝代：明

主人敬爱客，招我清江湄。悲风起天末，白鹭羽参差。方舟扬素波，箫鼓传山陂。中厨出礼膳，华筵列芳卮。秦筝奋新声，凄凄一何悲。歌者歌自苦，知音竟为谁。欢乐不可常，去去从此辞。风尘怆中怀，令德以相期。
赵山人再访溪南
作者：宗臣
朝代：明

思鲈来钓者，题凤向山家。楼入千村树，池开六月花。停杯去黄鸟，扫石散朱霞。白发便幽事，青袍驻岁华。病惟求杞菊，语必及桑麻。江水秋方阔，还期泛夕槎。
赵山人至
作者：宗臣
朝代：明

千行垂柳暗江村，江上何人到石门。倚杖年华垂素发，登楼雨色满清尊。骤雷似有蛟龙怒，落日愁闻豺虎喧。只此渔舟堪结侣，未须楚水问桃源。
过时寺访袁三子敬
作者：宗臣
朝代：明

向客春鸿起，逢僧夜磬前。慈云垂大地，慧日暗诸天。酒至堪浮白，吾来独问玄。孤亭入微雨，似欲长青莲。
过明卿
作者：宗臣
朝代：明

频来春骑远，最苦夜杯传。深语江河在，雄心日月前。千秋难自定，万事竟谁先。岂作巴渝客，常骄白雪篇。
过杨州二首
作者：宗臣
朝代：明

湖上行吟落日边，高秋萧索倍凄然。芜城旧识参军赋，玉树空传帝者篇。隋苑云残杨柳色，邗江夜断荻芦烟。可怜白舫青蓑者，尚有渔歌似昔年。青枫满目生悲凉，二十四桥空石梁。明月玉箫何处听，寒江秋草为谁长。西云独照昆仑紫，古道频吹杜若香。世故客愁那有极，欲凭尊酒问垂杨。
过杨州二首·其一
作者：宗臣
朝代：明

湖上行吟落日边，高秋萧索倍凄然。芜城旧识参军赋，玉树空传帝者篇。隋苑云残杨柳色，邗江夜断荻芦烟。可怜白舫青蓑者，尚有渔歌似昔年。
过杨州二首其二
作者：宗臣
朝代：明
体裁：七言律诗

青枫满目生悲凉，二十四桥空石梁。明月玉箫何处听，寒江秋草为谁长。西云独照昆仑紫，古道频吹杜若香。世故客愁那有极，欲凭尊酒问垂杨。
过泾访王九江二首
作者：宗臣
朝代：明

二十年前读子虚，茂陵今得谒相如。秋来萸菊频携酒，病起江山独著书。四海苍生忧战伐，中原高士困樵渔。武夷有约休相负，岁晚芙蓉日夜疏。一尊秋色起蒹葭，泾水东流走白沙。黑发孤臣悲去国，青云两世见通家。几人江上贻芳草，九月山中问桂花。安得淮南赋招隐，与君终日弄烟霞。
过泾访王九江二首·其一
作者：宗臣
朝代：明

二十年前读子虚，茂陵今得谒相如。秋来萸菊频携酒，病起江山独著书。四海苍生忧战伐，中原高士困樵渔。武夷有约休相负，岁晚芙蓉日夜疏。
过泾访王九江二首其二
作者：宗臣
朝代：明
体裁：七言律诗

一尊秋色起蒹葭，泾水东流走白沙。黑发孤臣悲去国，青云两世见通家。几人江上贻芳草，九月山中问桂花。安得淮南赋招隐，与君终日弄烟霞。
过采石怀李白十首
作者：宗臣
朝代：明

阊阖天门夜不关，酒星何日谪人间。为君五斗金茎露，醉杀江南千万山。忆君乘月下金陵，何处吴山不夜登。一曲潇湘秋万里，至今疑在白云层。楚水秋风薜荔高，千帆明月大江涛。娥眉亭下芙蓉色，犹似当年宫锦袍。夜夜银河倒不流，长虹西挂彩云愁。醉来江底抱明月，惊落天门万片秋。到处孤槎秋万重，沧江终夜卧鱼龙。天风驱尽潇湘色，祗为仙人破醉容。秋山万仞落秋潭，无限青枫好驻骖。君跨长鲸去不返，独留明月照江南。采石矶头坐白云，归来瑶草乱纷纷。夜深吹笛江亭上，明月窥人恐是君。楚江南折是天门，江上蛟龙日夜喧。为尔片帆开暮雨，至今秋色锁云根。短筇踏破楚山青，日日苍梧醉洞庭。何事淹留姑孰水，千秋风雨怨湘灵。西望匡庐接九华，当年醉色傲烟霞。可怜一片寒江月，犹有千峰护落花。
过采石怀李白十首·其一
作者：宗臣
朝代：明

阊阖天门夜不关，酒星何日谪人间。为君五斗金茎露，醉杀江南千万山。
过采石怀李白十首其七
作者：宗臣
朝代：明
体裁：七言绝句

采石矶头坐白云，归来瑶草乱纷纷。夜深吹笛江亭上，明月窥人恐是君。
过采石怀李白十首其三
作者：宗臣
朝代：明
体裁：七言绝句

楚水秋风薜荔高，千帆明月大江涛。娥眉亭下芙蓉色，犹似当年宫锦袍。
过采石怀李白十首其九
作者：宗臣
朝代：明
体裁：七言绝句

短筇踏破楚山青，日日苍梧醉洞庭。何事淹留姑孰水，千秋风雨怨湘灵。
过采石怀李白十首其二
作者：宗臣
朝代：明
体裁：七言绝句

忆君乘月下金陵，何处吴山不夜登。一曲潇湘秋万里，至今疑在白云层。
过采石怀李白十首其五
作者：宗臣
朝代：明
体裁：七言绝句

到处孤槎秋万重，沧江终夜卧鱼龙。天风驱尽潇湘色，祗为仙人破醉容。
过采石怀李白十首其八
作者：宗臣
朝代：明
体裁：七言绝句

楚江南折是天门，江上蛟龙日夜喧。为尔片帆开暮雨，至今秋色锁云根。
过采石怀李白十首其六
作者：宗臣
朝代：明
体裁：七言绝句

秋山万仞落秋潭，无限青枫好驻骖。君跨长鲸去不返，独留明月照江南。
过采石怀李白十首其十
作者：宗臣
朝代：明
体裁：七言绝句

西望匡庐接九华，当年醉色傲烟霞。可怜一片寒江月，犹有千峰护落花。
过采石怀李白十首其四
作者：宗臣
朝代：明
体裁：七言绝句

夜夜银河倒不流，长虹西挂彩云愁。醉来江底抱明月，惊落天门万片秋。
还至别业五首
作者：宗臣
朝代：明

游子倦行役，岁暮返旧疆。旧疆郁垒垒，观者嗟道旁。入门见所亲，涕下各沾裳。束发去家园，骨肉参以商。山川阻悠邈，一别永相望。何晤今兹夕，还复登高堂。兄弟敕中厨，堂上罗酒浆。酒中阿母言，见汝重彷徨。汝今幸来归，汝父在何方。闻之亦陨涕，四座莫不伤。父老闻我旋，走书来相存。长者毡貂貐，幼者奉衣巾。盘飧多礼膳，络绎在吾门。仓皇出肃客，俱我平生亲。长揖失次第，各各叙寒温。坐中起相劳，行路多风尘。如何客子颜，反若生阳春。自汝远行游，乡国难具陈。豺虎满路衢，白日愁行人。朝餐藜与藿，夕卧无安衾。饥寒且不保，骨肉含苦辛。父老重起词，方与子所云。子其勿语人，恐令长吏嗔。结发游艺林，翩翩二三子。闻我返田庐，亦复来相视。峨峨切云冠，跄跄东郭履。入门将我衣，叹息伤情理。长跽前谢客，故人心乃尔。昔者远行迈，悠悠三千里。寒暑忽以流，眷念桑与梓。况我同心者，怆凄何能已。客请勿复叹，主人聊唯唯。堂上列旨酒，堂下荐嘉鲤。今日乐且乐，欢娱从此始。驱车出郭门，远望陌与阡。四顾以彷徨，我马忽不前。别家仅俯仰，所历何推迁。高台或为池，崇冈或为田。墟里千百家，萧条无人烟。壮者日以衰，老者长相捐。纷纷少年子，白马鸣华鞭。旦夕成老丑，短褐不被肩。昔者人所钦，今者太可怜。见之感我心，泪下如流泉。驾言俯长河，行行至南浦。荆棘一何深，没我旧时渡。三年滞行旅，今日返其素。阶上兰蕙花，是我昔所树。摇落萧艾旁，芬香日以故。洲渚郁苍苍，瞻彼鸥与鹭。若或见其俦，翩翩翔且顾。往者不可追，来者犹可悟。行矣事者耕，秉耒躬晨雾。寄谢逍遥子，与尔谐中路。
还至别业五首·其一
作者：宗臣
朝代：明

游子倦行役，岁暮返旧疆。旧疆郁垒垒，观者嗟道旁。入门见所亲，涕下各沾裳。束发去家园，骨肉参以商。山川阻悠邈，一别永相望。何晤今兹夕，还复登高堂。兄弟敕中厨，堂上罗酒浆。酒中阿母言，见汝重彷徨。汝今幸来归，汝父在何方。闻之亦陨涕，四座莫不伤。
还至别业五首其三
作者：宗臣
朝代：明
体裁：古风

结发游艺林，翩翩二三子。闻我返田庐，亦复来相视。峨峨切云冠，跄跄东郭履。入门将我衣，叹息伤情理。长跽前谢客，故人心乃尔。昔者远行迈，悠悠三千里。寒暑忽以流，眷念桑与梓。况我同心者，怆凄何能已。客请勿复叹，主人聊唯唯。堂上列旨酒，堂下荐嘉鲤。今日乐且乐，欢娱从此始。
还至别业五首其二
作者：宗臣
朝代：明
体裁：古风

父老闻我旋，走书来相存。长者毡貂貐，幼者奉衣巾。盘飧多礼膳，络绎在吾门。仓皇出肃客，俱我平生亲。长揖失次第，各各叙寒温。坐中起相劳，行路多风尘。如何客子颜，反若生阳春。自汝远行游，乡国难具陈。豺虎满路衢，白日愁行人。朝餐藜与藿，夕卧无安衾。饥寒且不保，骨肉含苦辛。父老重起词，方与子所云。子其勿语人，恐令长吏嗔。
还至别业五首其五
作者：宗臣
朝代：明
体裁：古风

驾言俯长河，行行至南浦。荆棘一何深，没我旧时渡。三年滞行旅，今日返其素。阶上兰蕙花，是我昔所树。摇落萧艾旁，芬香日以故。洲渚郁苍苍，瞻彼鸥与鹭。若或见其俦，翩翩翔且顾。往者不可追，来者犹可悟。行矣事者耕，秉耒躬晨雾。寄谢逍遥子，与尔谐中路。
还至别业五首其四
作者：宗臣
朝代：明
体裁：古风

驱车出郭门，远望陌与阡。四顾以彷徨，我马忽不前。别家仅俯仰，所历何推迁。高台或为池，崇冈或为田。墟里千百家，萧条无人烟。壮者日以衰，老者长相捐。纷纷少年子，白马鸣华鞭。旦夕成老丑，短褐不被肩。昔者人所钦，今者太可怜。见之感我心，泪下如流泉。
进艇
作者：宗臣
朝代：明

白苎闻歌好，沧波进艇迟。暮云残薜荔，秋水失鸬鹚。日落中原紫，天高北斗垂。梅花已零乱，玉笛莫频吹。
远思
作者：宗臣
朝代：明

归期不可问，客思坐纷纭。白发两乡隔，青猿何处闻。日摧蜀道险，云逐楚江分。尺素看鸿雁，高秋或一群。
迟养浩不至
作者：宗臣
朝代：明

山中白日迟，湖上青春早。美人不我期，谁与玩芳草。
追送谢山人不及
作者：宗臣
朝代：明

白发久为客，青春忽与归。马冲燕雪尽，心逐塞云飞。天地飘蓬甚，河桥折柳违。离情堪涕泪，此际倍沾衣。
送万公子归丰城
作者：宗臣
朝代：明

青袍绿鬓俨琅玕，岁晏趋庭去住难。帝苑佩声天外尽，丰城剑气斗间看。尊前明月双鸿暮，江上梅花一骑寒。共说甘泉能献赋，春风明日满长安。
送万彦和佥宪之广东
作者：宗臣
朝代：明

为郎依北斗，作赋重西京。云里金茎诏，愁边沧海行。星文开凤节，秋色动羊城。桂叶双旋转，梅花列戟迎。按章孤岛入，揽辔曲江平。紫气朝看剑，苍梧夜勒兵。回风五岭振，飞雨百蛮惊。潮起鱼龙偃，珠来日月明。罗浮高可立，溟渤远能清。吴楚千戈泪，乾坤竹帛名。纵横粤王垒，慷慨汉臣缨。万里还相忆，寥寥今古情。
送严慱之浙
作者：宗臣
朝代：明

怜尔频年任道涂，又携双屐下江湖。向人白发时时短，作客青山夜夜孤。赋里秋云回雁荡，愁边明月失龙珠。燃藜起草声名在，未许严陵问钓徒。
送人
作者：宗臣
朝代：明

岁暮岂不苦，离愁那可销。仅辞燕市酒，已犯浙江潮。明月帝乡满，梅花客路遥。岂能因五斗，楚泽负渔樵。
送人之河南
作者：宗臣
朝代：明

匹马翩翩不可留，垂杨醉色满神州。千年词赋人游洛，十月关山雪满裘。翠壁天开中岳色，黄龙日抱大河流。知君万里中原思，不到长安旧酒楼。
送人南归
作者：宗臣
朝代：明

楚天摇落欲何之，把酒青门泪并垂。汉署昔题金马赋，淮南秋问桂花枝。还家客梦寒蝉急，去国君恩白发知。岁晚衣裳仍好制，扁舟随处有江蓠。
送人归淮南
作者：宗臣
朝代：明

燕市六月芳草班，落日忽惊游子颜。骑发邯郸逢赵璧，雨来桐柏近淮山。黄河日夜去仍急，沧海东南浩不还。秋到正逢丛柱色，王门诸客共谁攀。
送人还楚
作者：宗臣
朝代：明

蓟门摇落朔云秋，尔去千山落日愁。白发行藏孤剑在，青枫舟楫丈江流。楚人昔有怀沙怨，湘水今还鼓瑟留。念我好传鸿雁曲，月明应醉庾公楼。
送人还江南
作者：宗臣
朝代：明

行藏新白发，岁月旧青袍。又向江门去，秋风薜荔高。
送冒明府谪教杭州
作者：宗臣
朝代：明

匹马天风听暮笳，南归尚醉故园花。尺书在袖逢江雁，万里扬帆似汉槎。帐下谈经余首蓿，湖中对客半兼葭。钱塘岁岁春堪卧，莫忆渔竿返玉华。
送冯尉
作者：宗臣
朝代：明

一尉尔何有，孤槎路最便。关山寒食后，风雨暮茄前。入夜江看月，行春路拂烟。青莲幕下客，来往日翩翩。
送刘武库使云中便道还楚
作者：宗臣
朝代：明

使君西问玉关游，关吏应知紫气流。三晋莫云停汉节，七陵斜日揽吴钩。马回塞北青枫老，人到湘南紫橘秋。一醉洞庭明月里，可能不动蓟门愁。
送卞从事之广东
作者：宗臣
朝代：明

长安落日照胡缨，君去才高从事名。匹马关山冲蓟雪，五羊人吏识江旌。署中夜啸芙蓉暮，海上春衣翡翠明。驿使广陵如可到，梅花今满粤王城。
送叶令之蒲圻二首
作者：宗臣
朝代：明

锦水曾传茂宰名，分符又向武昌城。潇湘春色随君到，千里蘼芜一夜生。停车无限楚山青，芳草春云接洞庭。纵有瑶琴君莫鼓，万家风雨失湘灵。
送叶令之蒲圻二首·其一
作者：宗臣
朝代：明

锦水曾传茂宰名，分符又向武昌城。潇湘春色随君到，千里蘼芜一夜生。
送叶令之蒲圻二首其二
作者：宗臣
朝代：明
体裁：七言绝句

停车无限楚山青，芳草春云接洞庭。纵有瑶琴君莫鼓，万家风雨失湘灵。
送吴山人
作者：宗臣
朝代：明

黄菊故人杯，青山游子路。匹马向垂杨，回首燕云暮。
送周先生之海宁
作者：宗臣
朝代：明

彩笔时难见，青毡尔自尊。一官聊日月，双鬓自乾坤。雪后西山赋，风前北海樽。因君寄乡思，好去过江门。
送唐参政之山西
作者：宗臣
朝代：明

摇落西风旧汉冠，当年奏草并琅玕。朝辞燕甸胡霜阔，春到龙门朔雪残。行省紫薇群吏夕，严关赤燧万峰寒。使君频拥旌旄出，多少疮痍夹道看。
送太史李公还朝二首
作者：宗臣
朝代：明

楚江二月送朱轮，江上千家长白蘋。宫锦尚留丛桂色，仙舟不住广陵春。云间鳷鹊含香入，日下夔龙佩玉新。一自周南归太史，石渠视草更何人。北去楼船向紫垣，长途芳草日开樽。汉庭秋问仙人掌，方朔才高金马门。群盗兵戈无上策，苍生憔悴满中原。安危将相须公等，宵旱于今独至尊。
送太史李公还朝二首·其一
作者：宗臣
朝代：明

楚江二月送朱轮，江上千家长白蘋。宫锦尚留丛桂色，仙舟不住广陵春。云间鳷鹊含香入，日下夔龙佩玉新。一自周南归太史，石渠视草更何人。
送太史李公还朝二首其二
作者：宗臣
朝代：明
体裁：七言律诗

北去楼船向紫垣，长途芳草日开樽。汉庭秋问仙人掌，方朔才高金马门。群盗兵戈无上策，苍生憔悴满中原。安危将相须公等，宵旱于今独至尊。
送宗四王相南归
作者：宗臣
朝代：明

如何避世者，对此蓟门烟。贾谊浮湘日，长卿授简年。畏途殊惨淡，末路遂迍邅。双鬓莽垂白，孤悰惟问玄。逍遥疑悟道，清净类逃禅。迹岂渔樵隐，名将鹿豕全。紫霞随意好，明月向人员。不得从君去，羁愁倍可怜。
送客
作者：宗臣
朝代：明

客子向何方，车马朝日驰。执手野彷徨，送君清江湄。江水一何长，悠悠系我思。出门有岐路，世情多崄巇。黄尘摧人颜，玄霜切人饥。去去勿复陈，愿君爱光仪。
送张明府谪教湖州
作者：宗臣
朝代：明

自古悲行路，于今更畏途。才名收倚马，宦计失飞凫。白日晴开越，青山乱入吴。传经稍欲慰，咫尺对西湖。
送张簿之上饶
作者：宗臣
朝代：明

送君燕市北，作客楚江西。日月千山阔，星辰一剑低。马蹄仍远道，凤翼且卑栖。芳草天涯绿，相思祗杖藜。
送张肖甫奉命督租闽粤二首
作者：宗臣
朝代：明

高天落日照中原，匹马凌风出蓟门。赤羽频年荒稼穑，苍生何处问鸡豚。七闽雨雪王程急，百粤楼船帝使尊。长孺不妨仍矫诏，宽租曾识汉庭恩。武夷西望即罗浮，南斗双垂寒不收。使者佩环青桂色，山家钟磬赤霞流。投鞭沧海龙堪起，扫石天门鹿并游。知汝未能深结隐，乾坤烽燧使人愁。
送张肖甫奉命督租闽粤二首·其一
作者：宗臣
朝代：明

高天落日照中原，匹马凌风出蓟门。赤羽频年荒稼穑，苍生何处问鸡豚。七闽雨雪王程急，百粤楼船帝使尊。长孺不妨仍矫诏，宽租曾识汉庭恩。
送张肖甫奉命督租闽粤二首其二
作者：宗臣
朝代：明
体裁：七言律诗

武夷西望即罗浮，南斗双垂寒不收。使者佩环青桂色，山家钟磬赤霞流。投鞭沧海龙堪起，扫石天门鹿并游。知汝未能深结隐，乾坤烽燧使人愁。
送徐山人还吴二首
作者：宗臣
朝代：明

问君何处去，一骑大湖边。久客青春暮，多愁白发先。征衣裁薜荔，长剑倚风烟。江上波涛急，新诗莫浪传。去住悲生事，乾坤总畏途。梅开春到楚，柳折晓归吴。倚棹江云乱，传书海月孤。知君饶雅思，早晚着潜夫。
送徐山人还吴二首·其一
作者：宗臣
朝代：明

问君何处去，一骑大湖边。久客青春暮，多愁白发先。征衣裁薜荔，长剑倚风烟。江上波涛急，新诗莫浪传。
送徐山人还吴二首其二
作者：宗臣
朝代：明
体裁：五言律诗

去住悲生事，乾坤总畏途。梅开春到楚，柳折晓归吴。倚棹江云乱，传书海月孤。知君饶雅思，早晚着潜夫。
送方行人使鲁还蜀
作者：宗臣
朝代：明

仙吏朱衣下紫霄，天书亲捧翠微遥。梅花一夜飞羌笛，明月千山护使轺。鲁甸王程逢雁尽，剑门乡思听猿销。送君双泪悲游子，白发清江正寂寥。
送施子之豫章
作者：宗臣
朝代：明

我闻李白游江海，西爱匡庐东九华。九十九峰江上青，五老香炉飞紫霞。今君家在九华住，时与仙人数落花。一日拂袖起为吏，复得庐山对官衙。人生出处贵遆意，区区冠盖何足夸。唯得名山共朝暮，翠屏锦障天之涯。豫章之牍纷如麻，君其理之勿怨嗟。只今海中之寇数百万，日日江门喧鼓笳。西望豫章仅千里，一朝可以飞浮槎。紫薇群贵芙蓉夕，君其豫言勿复惜，九华匡庐动颜色。
送施明府之萧山
作者：宗臣
朝代：明

马上秋风吹客缨，送君千里越中行。芙蓉落日凭谁语，杨柳寒江非世情。群盗羽书仍北向，频年将相议南征。白云茂宰今看女，莫问飞凫向帝京。
送明卿席上有赋
作者：宗臣
朝代：明

陌上黄金侠者游，蓟门春草暮堪留。一尊破尔青山梦，万里怀人落日愁。鹦鹉昔悲湘客赋，鹔鹴初典汉家裘。酒阑忽听孤笳起，肠断胡云出塞秋。
送朱邑慱之荥阳
作者：宗臣
朝代：明

当年赤帝困荥阳，使者黄金计独长。一自关山盟白马，千秋楚汉只垂杨。君今忽向大河曲，怀古行歌明月光。华发传经知不恨，相如词赋重游梁。
送朱郎中使浙
作者：宗臣
朝代：明

凤书天上至，龙节日边催。两越乘槎使，三都作赋才。路人傍树断，心逐暮江回。绿水樵人宅，青蘋钓客台。山寒金粟落，岩静玉华开。月照方穷谷，春深已劫灰。观风寻禹穴，题石面天台。多少长安侣，看君奏草来。
送李佥事入浙
作者：宗臣
朝代：明

送别都门金屈卮，使君去矣问青骊。剑分紫气星辰在，裘上霜华日夜吹。南去羽书犹未息，中原豺豹尔何为。江头诸将劳相讯，百战勋名孰肯垂。
送李虞部之杭州
作者：宗臣
朝代：明

一尊晨散帝城游，万里江云拥去舟。楚国芳荃难汝别，蓟门朝雨为谁留。万家熢燧胡缨夕，八月蒹葭海戌秋。使者无须频北顾，浮云何处不堪愁。
送沈仪部子文之留都
作者：宗臣
朝代：明

送君春雨后，把袂暮云前。绿鬓同禁日，青袍共住年。人言能拾紫，吾意在谈玄。汉苑长杨赋，吴门折柳篇。才名时辈重，世俗宦情偏。梓里今垂绶，花岩昔问禅。桥从乌鹊入，台是凤凰传。早晚贻瑶草，双鸿迟北燕。
送熊守之太仓因便省觐
作者：宗臣
朝代：明

羡尔新分剌史符，南方千骑乱平芜。潇湘天阔春归楚，震泽风高晓入吴。父老几年忧战伐，使君到日问樵苏。蓟门旧侣能相忆，八月双鸿起太湖。
送玄阳山人归吴
作者：宗臣
朝代：明

高枫摇落蓟门游，把酒青天夜倒流。世路百年孤凤曲，霜华十月满貂裘。去燕宁为黄金尽，过赵谁能白璧留。君到故园春草暮，姑苏麋鹿正堪愁。
送王中丞巡抚山东
作者：宗臣
朝代：明

圣主开皇极，明公翊帝谟。朱衣持节苦，紫诏锡恩殊。涕泪思酬国，艰难在备胡。兵戈千岭急，保障一身孤。豹略雄三辅，鸿声照八区。燕幽方整辔，齐鲁复长驱。地入关河迥，春回草木枯。云霄迎剑舄，日月拥师徒。台静惟闻鸟，山空不见狐。功名怀吕尚，道术陋夷吾。海外宁干羽，天边望斗枢。还看麟阁上，早晚列新图。
送王判
作者：宗臣
朝代：明

可叹日为别，兼之岁欲残。青袍今作吏，白发已盈冠。鸿雁千门夕，梅花一骑寒。风尘好自爱，行路古来难。
送王参军之横州
作者：宗臣
朝代：明

中原落日怨离群，万里关山路又分。乱后谁为骠骑使，征南吾忆伏波军。湘妃班竹行秋雨，帝者苍梧起暮云。铜柱高标犹在眼，好将勋业荅明君。
送王君之裕州别驾
作者：宗臣
朝代：明

使者金羁佩紫貂，高杨系马寒无条。劝君为我且停杯，朔云满地西风骄。与君结交非一朝，君方绿鬓予垂髫。父子两世共兰芷，英雄二十犹渔樵。山中萝薜日携酒，江上芙蓉夜放桡。愧予已上长杨奏，今君亦结河阳绶。浮云回首有穷通，丈夫得志无先后。只今南北讲戈鍪，至使疮痍盈宇宙。东吴未见净江氛，中原且复忧山寇。知君久抱青云志，乘时即把苍生救。忆君先子大夫才，每每逢予青眼开。冀忠声名昔无比，剑南父老今犹哀。青天白日同崔嵬，君之往矣何愧哉。富贵祗如天外云，功名应比庭中槐。循良汉诏下蓬莱，迟君跃马黄金台。
送王比部之吕梁
作者：宗臣
朝代：明

南望黄河亦壮哉，吕梁之水如奔雷。飞流万里昆仑下，急峡千峰日夜摧。汉署君为沧水使，徐方人识济川才。登临莫作观涛赋，恐有鱼龙处处哀。
送王比部元美使江南六首
作者：宗臣
朝代：明

蓟门秋草万山青，送尔天风下渤溟。紫气从今蔽南斗，何人更识使臣星。千门羽檄正纷纭，摇落西风此送君。匹马关山秋色里，胡笳吹断万峰云。北斗天门高自看，银河错落满阑干。何当折赠秋江去，白露青枫夜夜寒。使者金羁控紫骝，月明瑶瑟共登楼。酒酣一鼓湘灵曲，天外星辰忽倒流。袖中双剑削芙蓉，到处秋云几万重。南去不须频出视，恐令白日下蛟龙。大江中断是金山，山上瑶华尔独攀。明月天高秋万里，何人不作弄珠还。
送王比部元美使江南六首·其一
作者：宗臣
朝代：明

蓟门秋草万山青，送尔天风下渤溟。紫气从今蔽南斗，何人更识使臣星。
送王比部元美使江南六首其三
作者：宗臣
朝代：明
体裁：七言绝句

北斗天门高自看，银河错落满阑干。何当折赠秋江去，白露青枫夜夜寒。
送王比部元美使江南六首其二
作者：宗臣
朝代：明
体裁：七言绝句

千门羽檄正纷纭，摇落西风此送君。匹马关山秋色里，胡笳吹断万峰云。
送王比部元美使江南六首其五
作者：宗臣
朝代：明
体裁：七言绝句

袖中双剑削芙蓉，到处秋云几万重。南去不须频出视，恐令白日下蛟龙。
送王比部元美使江南六首其六
作者：宗臣
朝代：明
体裁：七言绝句

大江中断是金山，山上瑶华尔独攀。明月天高秋万里，何人不作弄珠还。
送王比部元美使江南六首其四
作者：宗臣
朝代：明
体裁：七言绝句

使者金羁控紫骝，月明瑶瑟共登楼。酒酣一鼓湘灵曲，天外星辰忽倒流。
送白明府之汝南
作者：宗臣
朝代：明

昨日逢君蓟门东，千家杨柳春云碧。今日送君蓟门西，匹马翩翩夏云白。白云一去二千里，君亦随之渡汝水。汝水照人明月寒，君家心事亦如此。闻君昔绾潇湘符，风流文雅寄苍梧。黄金燕石大如斗，迟尔云霄双玉凫。
送胡比部之留都
作者：宗臣
朝代：明

吾忆同游日，君今独往悲。朱华聿云暮，绿酒不堪持。双剑看星动，孤槎卧雨迟。才名青琐客，吏隐白云司。凤去仙台古，龙蟠帝宇垂。三山天浩荡，六代草参差。思昔张衡赋，澄江谢眺词。芳兰如可所，千里慰相思。
送袁令之夔州二首
作者：宗臣
朝代：明

送君何处折梅花，南去关山多暮霞。汉吏由来能化蜀，马前春色动三巴。春风二月到瞿塘，白帝城边春草长。不必桃花满十树，他年人亦比河阳。
送袁令之夔州二首·其一
作者：宗臣
朝代：明

送君何处折梅花，南去关山多暮霞。汉吏由来能化蜀，马前春色动三巴。
送袁令之夔州二首其二
作者：宗臣
朝代：明
体裁：七言绝句

春风二月到瞿塘，白帝城边春草长。不必桃花满十树，他年人亦比河阳。
送许先生之楚藩
作者：宗臣
朝代：明

南去孤帆逐塞鸿，一尊寒雨蓟门东。曳裾邹客明珠在，作赋梁园白雪工。日落潇湘寻太岳，秋高荆楚过新丰。长沙不必嗟留滞，贾传声名自汉宫。
送赵子隆下第南归
作者：宗臣
朝代：明

阊阖天高急暮笳，一尊芳草又天涯。短衣孤剑且辞国，驻马听鸿日忆家。淮浦当年曾桂树，楚江三月正桃花。君归好拟长杨赋，岂向西风问钓槎。
送陈使君还楚
作者：宗臣
朝代：明

使君匹马向河梁，此去江乡即帝乡。楚客多才见鹦鹉，汉旌何日渡潇湘。山中杜若迎新绶，渚上芙蓉念旧裳。京洛交游俱近幸，迟君秋色赋长杨。
送陈生南还因寄江乡游好
作者：宗臣
朝代：明

蓟北秋高起夕峰，送君南去楚云重。市中五斗新丰酒，醉后三年长乐钟。耕陇未须悲燕雀，涉江何处采芙蓉。寄言旧日飧霞侣，曾否天台访赤松。
送黄先生之江西
作者：宗臣
朝代：明

帝城杨柳何阴阴，送客城南伤客心。片帆斜挂九江碧，明月一眺三楚深。叔度西游竟何意，梁甫日暮空苦吟。高原忽忆美人远，愁见满山枫树林。
通州顾子顾我山中临别成篇
作者：宗臣
朝代：明

相思曾汉苑，相见此江城。杨柳春山细，蘼芜夜雨生。凤题今日字，龙卧昔人名。世事孤心在，霜华两鬓惊。艰危吾抱病，流落尔何情。作赋看霞坠，开尊对月明。双鸿聛聣暮，尺牍广陵行。莫忘沧浪水，红尘满客缨。
郊行
作者：宗臣
朝代：明

并马出春城，摇鞭一相语。杨柳遍西湖，应从何处去。
郊行六首·其二
作者：宗臣
朝代：明

去去城南路，我马忽以停。知尔不行意，春原芳草青。不识南溪路，借问道傍子。荅言从此去，桃花隔春水。昔闻南溪名，今识南溪路。去城不十里，今我来何暮。溪上有双桥，一一龙鳞石。白发倚春风，愧尔樵人色。高柳与新松，郁郁满前渡。故园春不见，见此故园树。
郊行六首其二
作者：宗臣
朝代：明
体裁：五言绝句

去去城南路，我马忽以停。知尔不行意，春原芳草青。
酌洞口
作者：宗臣
朝代：明

华阳洞前秋如霰，华阳洞里光走电。闻道寒云深复深，石壁一窍细如线。吾来大叫石壁开，绿眼仙人夜相见。留之三日不出门，咽尽桃花千万片。
酬助甫二首得楚圻二字
作者：宗臣
朝代：明

君昔驱龙下三楚，湘妃汉女愁江渚。岂有高歌散白云，至今老树作人语。赤珠射斗牛欲圻，相逢疑是鲛人宅。忽然洒酒作江湖，明月长吹千里碧。
酬助甫二首得楚圻二字·其一
作者：宗臣
朝代：明

君昔驱龙下三楚，湘妃汉女愁江渚。岂有高歌散白云，至今老树作人语。
酬助甫二首得楚圻二字其二
作者：宗臣
朝代：明
体裁：七言绝句

赤珠射斗牛欲圻，相逢疑是鲛人宅。忽然洒酒作江湖，明月长吹千里碧。
酬助甫得送字
作者：宗臣
朝代：明

白云忽向黄河送，黄河至今不敢涷。尽道河中走蜀龙，只今席上行秦凤。
酬峻伯得屋字
作者：宗臣
朝代：明

山人十载出山屋，手把瑶枝骑白鹿。风雷一日走千里，双龙夜夜愁天目。
酬朱丈得萝字
作者：宗臣
朝代：明

射阳湖上春水多，射阳湖北长青萝。君归莫向湖中卧，恐有蛟龙不得过。
酬沈二山人
作者：宗臣
朝代：明

夜夜西风吹客缨，江湖咫尺有离情。高秋伏枕黄柑尽，明月怀人白发生。雨后桑麻频入寇，年来畎亩只谈兵。亦知已作渔樵伴，未必深山好避名。
采莲曲
作者：宗臣
朝代：明

红妆翠袖砍采莲。三三两两斗婵娟。欲行不行落金钿。落金钿，垂玉指。发青蘋，照绿水。
采莲曲
作者：宗臣
朝代：明

莲花比妾貌，妾貌花不如。莲子比妾心，妾心应更苦。
采莲曲
作者：宗臣
朝代：明

采莲莫采蒂，莲蒂丝难吐。采莲莫采子，莲子心中苦。
金山篇送徐子与奉使江南
作者：宗臣
朝代：明

昔日秦王鞭石过东海，大者并立小者卧。东风一夜拔扶桑，片石怒走江中坐。仟年海若呼不回，一线沧江从此破。沧江之水何处来，潇湘洞庭苍梧开。惊涛巨浪几万里，排空拍斗如奔雷。吁嗟此山何雄哉，白日不动天崔嵬。下揽吴越荆楚之秋色，上摽钟山渤海之朝虹。奇峰三百倒悬水，青枫碧树摇玲珑。金刹琼宇不知数，一一乱插冯夷宫。有时鼋鼍逐麋鹿，镇日鱼鳖追鸢鸿。忽然相遇不相识，莫不骇讶狼藉号天风。白日滚滚去不穷，明月复尔临高空。万顷珊瑚碎江水，鲛人龙女纷然起。以手捉之不可得，嫣然一笑沧江底。怪龙忽上崖头舞，似听山僧读禅语。龙珠上与月华争，明月不得复为主。当时赤手缚龙珠，夜半空江骤风雨。一自此龙失其珠，日月江头怒且呼。金山昼夜叫猿鹤，丹阳南北愁菰蒲。徐卿仗节往三吴，渡江先上金山途。江中怪龙壤相避，山前明月高自孤。妙高亭上千江秋，千江直与天门浮。峰头明月能我留，与卿同为汗漫游。上令星辰不敢收，下令江海不敢流。龙兮龙兮遁去不知几万里，即有明珠还自投，金山金山慎莫愁。
长安行寄人
作者：宗臣
朝代：明

长安客子伤春情，出门愁听朝啼莺。关山作客胡不去，梅柳向人春又生。江头萝荔怀楚佩，席上夔龙愁汉缨。胡马至今日夜急，塞鸿何事东南征。人生去住不得意，愧尔山中餐石英。
长庚纯一舜隆既别忆之
作者：宗臣
朝代：明

一别不自意，茫然空复愁。孤舟仍盗贼，多病已春秋。明月一江远，故人何处楼。风尘双泪眼，为我寄沧洲。
长相思
作者：宗臣
朝代：明

凉飔起高阁，凝露被华滋。庭前有玉树，冉冉寒风吹。摇落怆中怀，芬芳难独持。嗟彼阴阳速，叹此颜英衰。揽衣起太息，惆怅妾心悲。君心妾不见，妾心君讵知。尺书不我有，何以慰别离。俯视清川流，仰视白日驰。愿随白日景，照君见光仪。
长相思
作者：宗臣
朝代：明

昔与汝相思，仱与汝相见。相见已秋鸿，相思入春燕。
问余德甫病二首
作者：宗臣
朝代：明

浩荡俱燕市，萧条为马卿。茂陵拾瑶草，消渴望金茎。夕鬓裁诗短，秋云伏枕生。南楼今夜月，故向客愁明。独怜青桂侣，高卧白云楼。见尔能称病，何人肯倦游。星河双杵夕，风雨七陵秋。且莫歌芝曲，商山不易求。
问余德甫病二首·其一
作者：宗臣
朝代：明

浩荡俱燕市，萧条为马卿。茂陵拾瑶草，消渴望金茎。夕鬓裁诗短，秋云伏枕生。南楼今夜月，故向客愁明。
问余德甫病二首其二
作者：宗臣
朝代：明
体裁：五言律诗

独怜青桂侣，高卧白云楼。见尔能称病，何人肯倦游。星河双杵夕，风雨七陵秋。且莫歌芝曲，商山不易求。
问元美病二首
作者：宗臣
朝代：明

倦游吾未敢，抱病尔何心。万里蘼芜色，秋风一夜深。长啸岂不得，悲歌直至今。茂陵消渴日，还听白头吟。尔已青云薄，谁其白眼偏。一身诗作僻，万事酒相捐。枕簟疏秋雨，江山隔暮烟。登楼知有赋，莫向众人传。
问元美病二首·其一
作者：宗臣
朝代：明

倦游吾未敢，抱病尔何心。万里蘼芜色，秋风一夜深。长啸岂不得，悲歌直至今。茂陵消渴日，还听白头吟。
问元美病二首其二
作者：宗臣
朝代：明
体裁：五言律诗

尔已青云薄，谁其白眼偏。一身诗作僻，万事酒相捐。枕簟疏秋雨，江山隔暮烟。登楼知有赋，莫向众人传。
闻子培下第赋此寄之
作者：宗臣
朝代：明

怜汝不得意，上书今又回。秋风江色暮，愁见菊花开。抱玉时堪泣，投珠夜更哀。蓟门看白雁，曾否故园来。
闻岛夷将逼湖州寄怀子与二首
作者：宗臣
朝代：明

兵已苍生苦，书仍赤羽愁。风吹远海立，潮压太湖流。鼓角天应裂，鲸鲵日不收。桃花藏战色，慎莫问渔舟。汝在登天目，春来似绿林。荆榛黄钺入，烽燧白云深。百战江山色，千家陇亩心。当年一七首，应或作龙吟。
闻岛夷将逼湖州寄怀子与二首·其一
作者：宗臣
朝代：明

兵已苍生苦，书仍赤羽愁。风吹远海立，潮压太湖流。鼓角天应裂，鲸鲵日不收。桃花藏战色，慎莫问渔舟。
闻岛夷将逼湖州寄怀子与二首其二
作者：宗臣
朝代：明
体裁：五言律诗

汝在登天目，春来似绿林。荆榛黄钺入，烽燧白云深。百战江山色，千家陇亩心。当年一七首，应或作龙吟。
闻张山人在芜湖不得见怀之
作者：宗臣
朝代：明

采石矶头秋雨晴，芜湖城外暮潮生。美人只在江波上，十里芙蓉愁月明。
闻钱惟重使楚寄赠
作者：宗臣
朝代：明

清夜事行游，去上西山址。百卉何腓腓，荆榛被广路。明月照我怀，浮云莽不止。对此感我思，嗟彼远游子。远游在何方，乃在潇湘里。道路阻且修，相去万余里。顾瞻双飞鸿，眷言未能已。
闻陆子携家之金陵感而有赋
作者：宗臣
朝代：明

闻君栖海上，何意赴江东。况复青袍旧，其如白发穷。龙蟠天府壮，凤去古台空。日月悲歌里，关山涕泪中。赋成三楚远，名并两都雄。书已留怀袖，春难问雁鸿。相思南去苦，多难向来同。汉苑摛词者，看君慰转蓬。
闻雁
作者：宗臣
朝代：明

一枕何能得，长愁至不禁。鱼龙残夜笛，风雨急秋砧。天入萧森气，人兼去住心。湖南有新雁，作意送悲音。
闻雁忆弟子培
作者：宗臣
朝代：明

秋雨千峰散，寒云万里开。不知天际雁，几日故园来。
阳春曲
作者：宗臣
朝代：明

春华灿灼春月明。侏唇玉颊扬哀声。凄凄切切动君情。动君情，得君悦。流青云，飞白雪。
陆长庚夜至
作者：宗臣
朝代：明

戎马暗江国，君从何处来。门惊芳草遍，尊对早梅开。雨雪春衣短，鱼龙夜笛哀。中宵抚长剑，惜尔陆云才。
除前钱惟重夜至
作者：宗臣
朝代：明

朔雪千门拥骑过，西风摇落罢鸣珂。愁边鸿雁中原去，眼底龙蛇畏路多。关塞岂无胡马策，江湖真负楚渔歌。衣裳岁暮吾将换，好与青山长薜萝。
除夕放歌行同助甫赋
作者：宗臣
朝代：明

北斗沉天海云黑，群星乱落化为蜮。万丈寒光忽相逼，碧眼小儿惊且惑。胡霜朔雪高如山，出门长跽泪沾臆。一自逢君坐天门，夜夜为我生颜色。今夕辞君归故域，何以赠之寄相忆。霜华雪片五千石，留君箧笥充君食，令我闻之长太息。床头白云天地开，青春已驾双龙翼。吁嗟东风一何力，一夜吹破扶桑国。走天直把青春缚，携之怀袖光如拭。蘼芜叱向杯前生，杨柳只在手中植。翩翩春衣云锦章，呼尔云孙为予织。明月为车虹为轼，驾之可以凌八极，何问江南与冀北。
除夕答谢茂秦徐子与见赠
作者：宗臣
朝代：明

今夜为谁永，清尊只自持。岁华明日异，旅思故人知。坐待青春色，行传白雪词。梅花空复好，愁绝楚江枝。
陪祀山陵二首
作者：宗臣
朝代：明

阊阖门重启，星辰地一隅。寂寥群籁动，惨淡百灵趋。剑佩当风乱，松楸上月孤。他年神武气，或恐未荒芜。石马鸣何日，金凫起别宫。关山不改色，天地自相雄。惆怅君臣礼，凄凉岁序同。泰陵千古泪，一洒翠华东。
陪祀山陵二首·其一
作者：宗臣
朝代：明

阊阖门重启，星辰地一隅。寂寥群籁动，惨淡百灵趋。剑佩当风乱，松楸上月孤。他年神武气，或恐未荒芜。
陪祀山陵二首其二
作者：宗臣
朝代：明
体裁：五言律诗

石马鸣何日，金凫起别宫。关山不改色，天地自相雄。惆怅君臣礼，凄凉岁序同。泰陵千古泪，一洒翠华东。
雨中得家书
作者：宗臣
朝代：明

走马归来稍自宽，愁边萧索汉庭冠。葵榴不落千枝净，风雨频生六月寒。客到庭阶惊自出，书传兄弟泪难看。两乡白发关河阻，日日江鸿愧羽翰。
雨中闻岛夷消息太剧
作者：宗臣
朝代：明

一雨沧江起杖藜，愁边芳草正萋萋。天门石裂双雷下，海国风高万象迷。百战苍生鲛室里，频年赤羽凤城西。谢安莫负东山望，昨日征书到会稽。
雨夜沈二丈至二首
作者：宗臣
朝代：明

榻有何人下，君能此夜过。寒蝉吴客赋，衰凤楚狂歌。雨气千江入，秋声万木多。明朝寒浦望，摇落有渔蓑。树色迷寒渚，江流没石梁。惊风孤雁下，听雨一灯长。蟋蟀夜堪赋，薜萝秋可裳。相看爱容鬓，时序有新霜。
雨夜沈二丈至二首·其一
作者：宗臣
朝代：明

榻有何人下，君能此夜过。寒蝉吴客赋，衰凤楚狂歌。雨气千江入，秋声万木多。明朝寒浦望，摇落有渔蓑。
雨夜沈二丈至二首其二
作者：宗臣
朝代：明
体裁：五言律诗

树色迷寒渚，江流没石梁。惊风孤雁下，听雨一灯长。蟋蟀夜堪赋，薜萝秋可裳。相看爱容鬓，时序有新霜。
雪夜访明卿病时有客因简元美
作者：宗臣
朝代：明

伏枕寒仍立，传杯深可停。雪吹天地白，山掩薜萝青。耳目予今病，浮沉尔昨醒。客言能鼓瑟，或恐是湘灵。夜色流燕树，寒霾失蓟门。予难歌白雪，尔岂妒涓尊。日月凭双眼，乾坤阻片言。坐来心万里，忽欲问昆仑。
雪夜访明卿病时有客因简元美·其一
作者：宗臣
朝代：明

伏枕寒仍立，传杯深可停。雪吹天地白，山掩薜萝青。耳目予今病，浮沉尔昨醒。客言能鼓瑟，或恐是湘灵。
雪夜访明卿病时有客因简元美其二
作者：宗臣
朝代：明
体裁：五言律诗

夜色流燕树，寒霾失蓟门。予难歌白雪，尔岂妒涓尊。日月凭双眼，乾坤阻片言。坐来心万里，忽欲问昆仑。
雪山
作者：宗臣
朝代：明

急雪冥冥至，玄云黯黯垂。青山亦白发，莫怪鬓成丝。
青霞樵者赠助甫
作者：宗臣
朝代：明

何处樵人拾古沙，石门风雨闭桃花。相逢为制秋江笠，摘尽峰头万片霞。
韦氏池亭四首同于鳞子与元美赋
作者：宗臣
朝代：明

城上春山并骑来，曲池芳草好停杯。鸬鹚水净窥人立，燕雀风高逐岸回。客计独留玄草在，帝京三见紫薇开。吾将遂拟郊居赋，怪尔临岐候吏催。雨过林塘花正飞，高松细石俯渔矶。扁舟明月堪长往，万里沧江胡不归。猿鸟经秋分客泪，薜萝他日只吾衣。相逢未可轻相负，一到红尘事事违。重来韦曲解春襦，碣石华阳望不孤。万里天风吹短发，千家凉雨飒高梧。青山祗负渔樵问，玄鸟深知日月徂。一醉矶边濯吾足，却疑身世即江湖。出门驻马饮平川，为尔徘徊下夕烟。捐佩不堪芳草暮，沾衣吾得紫霞篇。渔阳戍鼓东何急，易水悲歌昔所怜。更欲开尊待新月，浮云容易妒婵娟。
韦氏池亭四首同于鳞子与元美赋·其一
作者：宗臣
朝代：明

城上春山并骑来，曲池芳草好停杯。鸬鹚水净窥人立，燕雀风高逐岸回。客计独留玄草在，帝京三见紫薇开。吾将遂拟郊居赋，怪尔临岐候吏催。
韦氏池亭四首同于鳞子与元美赋其三
作者：宗臣
朝代：明
体裁：七言律诗

重来韦曲解春襦，碣石华阳望不孤。万里天风吹短发，千家凉雨飒高梧。青山祗负渔樵问，玄鸟深知日月徂。一醉矶边濯吾足，却疑身世即江湖。
韦氏池亭四首同于鳞子与元美赋其二
作者：宗臣
朝代：明
体裁：七言律诗

雨过林塘花正飞，高松细石俯渔矶。扁舟明月堪长往，万里沧江胡不归。猿鸟经秋分客泪，薜萝他日只吾衣。相逢未可轻相负，一到红尘事事违。
韦氏池亭四首同于鳞子与元美赋其四
作者：宗臣
朝代：明
体裁：七言律诗

出门驻马饮平川，为尔徘徊下夕烟。捐佩不堪芳草暮，沾衣吾得紫霞篇。渔阳戍鼓东何急，易水悲歌昔所怜。更欲开尊待新月，浮云容易妒婵娟。
顾一丈夜集
作者：宗臣
朝代：明

江上草堂开夕阳，寒波十里即沧浪。西湖客到扁舟雨，故国鸿归昨夜霜。一别鬓残胡马后，两秋书隔楚云长。相逢斗酒且沉醉，莫向城头孤月光。
频年
作者：宗臣
朝代：明

频年客泪满蓬蒿，是处生涯半羽旄。汉诏比来戎马急，楚江南去阵云高。三军岁晚悲芦角，诸将秋深损战袍。百计艰危君莫问，宵衣此日圣躬劳。
题方懋藩邸中小石
作者：宗臣
朝代：明

仙人鞭石过沧溟，片碣千秋落此亭。昨夜白龙驱不去，天风吹出武夷青。
题画四首
作者：宗臣
朝代：明

山径度青波，石门迟白日。客到不披衣，春风理瑶瑟。冥冥沙上鸥，洁洁云间鹤。秋风厉羽飞，空山惊寂寞。雨落千山南，月照千山北。山上把芙蓉，苍苍动秋色。
题画四首·其一
作者：宗臣
朝代：明

山径度青波，石门迟白日。客到不披衣，春风理瑶瑟。
题画四首其三
作者：宗臣
朝代：明
体裁：五言绝句

不识南溪路，借问道傍子。荅言从此去，桃花隔春水。
题画四首其三
作者：宗臣
朝代：明
体裁：五言绝句

冥冥沙上鸥，洁洁云间鹤。秋风厉羽飞，空山惊寂寞。
题画四首其五
作者：宗臣
朝代：明
体裁：五言绝句

溪上有双桥，一一龙鳞石。白发倚春风，愧尔樵人色。
题画四首其六
作者：宗臣
朝代：明
体裁：五言绝句

高柳与新松，郁郁满前渡。故园春不见，见此故园树。
题画四首其四
作者：宗臣
朝代：明
体裁：五言绝句

昔闻南溪名，今识南溪路。去城不十里，今我来何暮。
题画四首其四
作者：宗臣
朝代：明
体裁：五言绝句

雨落千山南，月照千山北。山上把芙蓉，苍苍动秋色。
黄山人夜坐
作者：宗臣
朝代：明

日散千峰紫，烟收万树青。高云去莽莽，孤月寒冥冥。岁序已新雁，江沙空乱萤。餐霞真愧汝，徒复问黄庭。
登峄山
作者：宗颐□
朝代：明
体裁：七言律诗

邹鲁名山大峄雄，芙蓉如削插晴空。崖边细草千春碧，涧底寒花五月红。海色凭临青玉杖，仙音不散白云宫。生来最厌尘寰累，何日移家住此中。
念奴娇·赤壁舟中咏雪
作者：官应震
朝代：明
体裁：词

中流鼓楫，浪花舞、正见江天飞雪。远水长空，连一色、使我吟怀逸发。寒峭千峰，光摇万象，四野人踪灭。孤舟垂钓，渔蓑真个清绝。遥想溪上风流，悠然乘兴，独棹山阴月。争似楚江，帆影净、一曲浩歌空阔。禁体词成，过眉酒热，把唾壶敲缺。冯夷惊道，坡翁无此赤壁。
游太和初发
作者：官应震
朝代：明
体裁：七言绝句

闻说仙关迥隔尘，千年游子拥蹄轮。萧萧短发才寻胜，只恐山灵解笑人。
登闲云楼
作者：官应震
朝代：明
体裁：古风

是人尽忙云独閒，山前水前自往还。但能无事常垂钓，与人游兮非人间。愧我半生忙欲死，所以弃官如弃屣。幽居山中复何为，愿向禅门问宗旨。禅门苦行古来难，雪山冻杀佛所安。众生受尽无明障，灌顶穿膝虑其残。听说神仙能到手，愿养金丹道之母。安期羡门如尚在，汉武如何称岂有。黄芽白雪想难寻，奼女婴儿谁匹偶。愿作君平卖卜身，君平卖卜远隐沦。小人有母欲侍养，岂是东西南北人。愿学手谭三百六，河洛图书数不熟。抛却从前胜负心，如何黑白空相逐。此外中心何所耽，开元大业强为惭。高适学诗年半百，我今半百又过三。历尽苦肠呕不快，不如兀坐学痴憨。痴憨兀坐宁可学，混沌元神忌雕凿。鸡猪牛鱼逢著吃，生老病死总是乐。云亦閒兮我亦閒，却是大憨还大觉。
蝶恋花·次韵
作者：官应震
朝代：明
体裁：词

帆阴斜渡江边柳。官酒频斟，风味清人口。神明太守思僚旧。肯惜酡颜为诗瘦。坐有中丞曾作守。亦挽兰舟，共袭香连袖。舟楫盐梅公独有。调羹先试拿船手。
西江月·和长公绿杨桥词韵
作者：官应震
朝代：明
体裁：词

漠漠野云生壑，亭亭岸柳干霄。秋原粟熟雉囮骄。夜半犹啼芳草。共是风尘小吏，桃李难比琼瑶。披襟举帻过溪桥。人醉苍茫天晓。
东沼瑞莲诗
作者：官贤
朝代：明
体裁：七言律诗

天宫剪碎紫云毬，化作东池瑞霭浮。二女明妆凝水国，两娥含笑下琼楼。心同宿好成双蒂，义度芳盟作并头。真是我州佳绝处，等閒公暇便遨游。
次沈陶庵题石田有竹庄韵
作者：定徵
朝代：明

移家种竹杨湖上，半似湘川半辋川。诗好日尝题节下，酒酣时复卧根边。扫门延客还开径，煮笋供茶或试泉。我记别来今十载，出林添得几梢烟。
友桂史隐君挽诗
作者：宝明
朝代：明

东林烟月旧松萝，无复君来对酒歌。千个芭蕉万竿竹，相思一夜雨声多。
戏声
作者：宝明
朝代：明
体裁：七言绝句

拆了鞦韆院宇空，丝丝杨柳自春风。蔷薇不为人拘束，却过邻家屋上红。
同诜兮过竹忘斋中
作者：实印
朝代：明

钟声如一寺，林影望还分。径转塔才见，轩开溪共闻。相过成晚步，分坐见秋云。诗卷娱禅暇，晴窗花气熏。
月夜送弱翁
作者：实印
朝代：明

山客复何去，柴门故夜开。月寒醒鸟梦，松影误溪苔。水上孤舟解，林端一磬来。知君非远别，相送亦徘徊。
题许伯清维摩室
作者：宦进
朝代：明

诗习陶韦帖有颜，怕沾烦恼借参禅。法华妙义经还注，金栗如来影亦传。一炷夜香葱岭月，半瓯春茗雪山泉。斋头不息琉璃火，且读吾儒未了篇。
念奴娇·别意用辛稼轩韵
作者：宫伟
朝代：明

萧娘楼畔，恰匆匆过了，菊花时节。帆影拖霜逢小至，画舫水嬉微怯。绣阁春心，芳洲密约，执手何曾别。玉楼人去，此情谁与传说。漫道青邸朱帘，彩毫长擅，对引金波月。旧梦燕山看不尽，新梦涛声千叠。喜得今宵，锦屏瞥见，展放双眉折。悄声低问，多情付与华发。
寄怀箬庵禅师
作者：宫伟镠
朝代：明
体裁：七言绝句

诵经千纸坐云龛，水镜光中月一函。别后睡蛇应已出，好牵清梦过淮南。
感兴二首·其一
作者：宫伟镠
朝代：明
体裁：古风

独立古大堤，水清人境异。猗兰被芳皋，游龙纷栉比。灼灼芙蓉花，临风发娟媚。欲采更踌躇，同心竟异地。美人如可怀，远道如可寄。珍重语芙蓉，信宿莫憔悴。
感兴二首·其二
作者：宫伟镠
朝代：明
体裁：古风

寥廓俛大陆，萧条悲北风。生非金石坚，而为情绪钟。猿鹤亦随化，况复沙与虫。我欲驾沧溟，高揖浮丘公。灵药不可得，夙昔忧冲冲。孔颜有真乐，仁义植其躬。朝夕把书册，道心与之通。庶几追古人，令名垂无穷。
汤君谟见示萧尺木所画春江送客图
作者：宫伟镠
朝代：明
体裁：五言律诗

小艇知何适，将无蹈海行。草桥新月上，山店晓灯明。怅望同舟色，踟蹰执手情。片帆春水足，诗思落江城。
燕地杂感
作者：宫伟镠
朝代：明
体裁：七言绝句

天雄直北古澶州，千里浮云入望愁。一自寇莱公去后，暮云风叶响梧楸。
东平道中
作者：宫继兰
朝代：明
体裁：七言绝句

长日销魂去路赊，一鞭残照见人家。幅巾笑我无头角，笼尽春风处处花。
别徐广文之任新宁
作者：宫继兰
朝代：明
体裁：七言绝句

拥传鸣驺据上游，神君颂起自夔州。临岐不是无投赠，知有清风伴去舟。
南枝杂咏
作者：宫继兰
朝代：明
体裁：七言律诗

抗疏年年拟挂冠，崦嵫日晚寸心寒。白云遥指来千里，南雁归飞过几滩。肠热不知时局冷，情穷犹赖主恩宽。前途说近扬州路，梦里先承膝下欢。
王鞠劬秉宪西川殿甫诗以劝驾步韵
作者：宫继兰
朝代：明
体裁：七言律诗

别墅宁能卧谢安，时艰特借惠文冠。廷牙自识君恩重，叱驭何妨驿路宽。烽燧无烟馀绣斧，阳春有脚伫雕鞍。剑关锦水经行处，难蜀书成取次看。
送袁天游读书南雍
作者：宫继兰
朝代：明
体裁：五言律诗

莫辞通夕醉，为惜片帆轻。柳汁沾衣绿，榴芳照酒赪。乘风思荡漾，揽辔忆澄清。元武湖头月，三秋分外明。
梅坳晚眺
作者：容南英
朝代：明

杨柳烟生蘸碧溪，春深惟见乱莺啼。花开如绣交松柏，日暮香零客自迷。
候道尊与王广文蓝田薄酌
作者：容文烶
朝代：明

候客闲将樽酒携，相看芳草绿萋萋。凭君耳畔千秋水，洗我腰间万斛泥。缄口久无鹦鹉赋，关心时听鹧鸪啼。长官未到人先醉，遥望风尘日已西。
厓门奇石
作者：容朝望
朝代：明

壮哉波心之石生绝奇，凌空屹立势如飞。鸾翔凤翥不足数，白龙跃出昆明池。溟濛烟雾惊波里，巨鳌鼓鬣参差起。中流隐隐障狂澜，冯夷却扫三千里。银车驾马呼天来，坐令屏息如衔枚。长鲸俯首不敢动，空馀蜃气成楼台。飘风暴雨何迅速，深谷为陵陵为谷。惟有厓门两岸边，鹭渚鸥沙接平陆。朝朝暮暮变桑田，青山绿水自年年。渔舟贾舶閒来往，帆樯不断行人烟。洪涛巨浸今千载，潮落潮生长不改。毋乃龙宫推出铁昆崙，来与乾坤镇沧海。镇沧海，何嶙峋，若比朝中是直臣。
蒲葵扇
作者：容朝望
朝代：明

首夏忽炎热，悠悠落日长。山林起蒸烟，四野散斜阳。上有火云升，畏此如猖狂。愿为朔漠鸟，奋翮随冰霜。岂知神物奇，握手交可常。披襟呼侍儿，薰风满衣裳。居者憩林下，行者息路傍。持此团团月，习习生微凉。未待梧桐飘，残暑已相忘。毋乃以使君，翩翩求炎方。解愠阜民财，清风殊未央。莫作班姬弃，当为谢傅扬。还如鸿鹄翼，从子以翱翔。
投宿净居庵
作者：宽悦
朝代：明

幽意率吾真，秋光处处新。乱山行不尽，流水坐相亲。梦属初中夜，灯然最后身。石床重觉起，松月冷依人。
灵岩琴台
作者：宽悦
朝代：明

攀跻缘鸟外，目尽四垂荒。片水吞湖白，孤烟射日黄。台空风自鼓，露结草犹香。寂寞追欢地，怀人老大伤。
送欧桢伯工部
作者：宽悦
朝代：明

惔世久微禄，怀归萝薜心。一樽霜露冷，三径草堂深。月是初弦夜，秋当欲暮阴。蛩声寒咽雨，流入短长吟。
秋日杂诗
作者：宿梦鲤
朝代：明

今日天气爽，郊原独杖藜。迎风粳稻翻，弥望村东西。儿童喧社鼓，岁丰足豚鸡。田家有真乐，洵足安幽栖。俯仰百年中，穷达理亦齐。朱门多兴废，不及蓬茅低。君看鹿门叟，垂老把锄犁。
燕
作者：寂澜
朝代：明
体裁：五言绝句

紫燕来春社，衔泥补旧巢。不嫌茅屋冷，肯与作贫交。
病马
作者：寂澜
朝代：明
体裁：七言绝句

今日方知行路难，垂头顾影怕金鞍。尽教伯乐能调养，恐有当时指鹿官。
不寐
作者：寂观
朝代：明
体裁：五言律诗

竟夕翻书卷，依然理不分。鸟曾深夜语，钟到五更闻。映竹无全月，横窗只断云。素怀犹未析，曙色乱溪濆。
题画
作者：寇天叙
朝代：明
体裁：七言绝句

十月梅花开已多，蹇驴冲雪野桥过。亦知金紫趋朝贵，奈此当前清兴何。
冬日晚登黄鹤楼·其一
作者：寇学海
朝代：明
体裁：七言律诗

滚滚长江带落晖，仙人楼阁转霏微。云横大泽渔歌断，沙冷晴川雁字稀。槛外凤皇衔月出，洲前鹦鹉挟涛飞。莫言黄祖难容物，词赋而今有是非。
冬日晚登黄鹤楼·其二
作者：寇学海
朝代：明
体裁：七言律诗

凭阑极目万山浮，感慨翻怜到上头。伯业已随孤鹤去，楼台偏压大江流。烟迷远浦千帆雨，涛触寒矶五月秋。笛里梅花莫吹落，恐惊岁晚怨淹留。
长堤柳浪
作者：寇鼎
朝代：明
体裁：七言律诗

芙蓉城外柳千柯，芾荫由沾惠泽多。风转潆洄翻碧浪，日摇影动漾清波。莺儿疑向涛中立，燕子犹从涨里过。九烈神君枝内隐，时将青翠滴衣罗。
枝江县
作者：富好礼
朝代：明
体裁：五言律诗

寂寞枝江县，居民祗数家。村中无吠犬，城上集啼鸦。风送千山雨，潮侵两岸沙。客途春欲暮，红见一枝花。
浮金桥
作者：富礼
朝代：明
体裁：五言绝句

翠拥孤城逼，襟分郁绣流。松头云不动，秋色满帘钩。
登屿耸鬟·其一
作者：富礼
朝代：明
体裁：七言绝句

一水中流孤屿净，青螺半点湘妃影。柳繁翠黛月如流，树拥绿云天作镜。
登屿耸鬟·其二
作者：富礼
朝代：明
体裁：七言绝句

凌波仙子侬家近，说到繁华嗤不信。棹歌长绕芦花深，秋霜怕点青青鬓。
藤江诸胜·其一
作者：富礼
朝代：明
体裁：古风

峡口涨晴岚，秀色渥如赭。天寒山鸟啼，月白林猿下。仙人读书台，石磴哀湍泻。
藤江诸胜·其七
作者：富礼
朝代：明
体裁：古风

秋高霜降馀，滩浅石齿齿。渔郎吹笛来，野鸭斜飞起。山头两石人，并坐如笑指。
藤江诸胜·其三
作者：富礼
朝代：明
体裁：古风

东山夜鸿濛，夜色白如昼。明月斗牛间，江动金波溜。步归松径深，青露湿衣袖。
藤江诸胜·其二
作者：富礼
朝代：明
体裁：古风

断崖如削铁，开辟自太古。江风西北来，班班湿秋雨。扁舟晚经过，中流欲掀舞。
藤江诸胜·其五
作者：富礼
朝代：明
体裁：古风

海日照珠宫，隐见蛟龙窟。神人或经行，风雨助飘忽。石台晨可登，秋气正萧索。
藤江诸胜·其六
作者：富礼
朝代：明
体裁：古风

江流岛屿孤，亭亭耸高髻。螺堆晚雾浓，翠滑春云细。徘徊顾清影，澄江去无际。
藤江诸胜·其四
作者：富礼
朝代：明
体裁：古风

泊舟沧海滨，天气喜高旷。化剑已成龙，桃花涌春浪。刻舟是何人，怀古重惆怅。
和某生诗四首·其一
作者：寓鸳湖女子
朝代：明
体裁：五言律诗

文士非无行，其如薄命何。今空思化石，昔悔不投梭。红叶诗犹在，青春日易过。自怜憔悴甚，懒复画双蛾。
和某生诗四首·其三
作者：寓鸳湖女子
朝代：明
体裁：五言律诗

追忆从前事，空闺漫自评。君何曾薄倖，妾愧负多情。书寄人千里，灯挑夜五更。别留衣带字，磨灭不分明。
和某生诗四首·其二
作者：寓鸳湖女子
朝代：明
体裁：五言律诗

多病腰肢瘦，年来减几分。奁馀螺子黛，箱叠石榴裙。误解江妃佩，羞回织锦文。屡憎春梦恶，相见尚慇勤。
和某生诗四首·其四
作者：寓鸳湖女子
朝代：明
体裁：五言律诗

践盟原不易，况值世情凉。自分姻缘短，空嗟岁月长。箫声孤彩凤，燕语傲雕梁。共讶痴儿女，无端涕满眶。
石门
作者：寥孔说
朝代：明

石门酒薄客愁宽，谁念霜溪晓被寒。偶见邻舟说红叶，五更疏雨梦长干。
壁上诗六首·其一
作者：小水人
朝代：明
体裁：五言绝句

妾住小水边，君住青山下。青年不可再，白日坐成夜。
壁上诗六首·其三
作者：小水人
朝代：明
体裁：五言绝句

解下罗裙带，无情对有情。不知妾意重，只道妾身轻。
壁上诗六首·其二
作者：小水人
朝代：明
体裁：五言绝句

薄情君抛弃，咫尺万里远。一夜月空明，芭蕉心不展。
壁上诗六首·其四
作者：小水人
朝代：明
体裁：五言绝句

月色照罗衣，永夜不得寐。莫打五更钟，打得人心碎。
扬袂起舞歌
作者：少室灵妃
朝代：明
体裁：古风

悠悠浩劫兮，逐逝波。茫茫大地兮，崇者山而卑者阿。何人世之迷昧兮，鹜于名利而纷拿。岂知太清之上更有神凝气谧超世乎，尘劫之外终乾坤而不磨。只俄顷兮，可以遍游于九有，笑尘世之百龄兮，仅刹那。子不见夫樵者观奕兮，烂其柯。是知清虚之理莫测，神仙之乐居多。抽子之佩慨且歌，于焉不醉兮，如此良夜何。
送刘山人往太原谒梁李二使君
作者：尤嘉
朝代：明
体裁：七言律诗

平原日落雁声寒，送子西游岁欲残。共惜异乡裁别赋，更于何处解征鞍。山横熊耳尖如削，路绕羊肠曲似盘。自是陈蕃能下榻，匣中长铗不须弹。
送人从军
作者：尤安礼
朝代：明
体裁：古风

秋风正摇落，游子遽离群。结发事戎行，远戍骠姚军。悠悠岁月迈，渺渺川涂分。何以慰心曲，努力树功勋。
开利寺观鹅亭
作者：尤瑛
朝代：明

千载右军墅，观鹅池尚留。写经人已去，吊古我重游。断渚梳翎鸭，残碑砺角牛。不胜今昔慨，无复敢登楼。
过开利寺观鹅亭
作者：尤瑛
朝代：明

天澹一亭秋，观鹅池上头。我怀王内史，人去已千秋。断渚梳翎鸭，残碑砺角牛。留题吾未敢，呼酒上僧楼。
赠栖碧
作者：尤良
朝代：明
体裁：七言律诗

美人家住碧山岑，尘世谁知避世心。霜外云蒸青箬笠，水边花浣素衣襟。九天欬唾江声动，一曲沧浪海色深。为语方今圣人出，熏风披拂五弦琴。
听鶑阁
作者：尤袤
朝代：明
体裁：五言绝句

春催金谷晓，一望百花齐。不作辽西梦，从渠着意啼。
秋柳和韵
作者：尤谔
朝代：明

相思树老客西东，万缕千丝一半空。彭泽门前常伴菊，吴蒙城外又飞鸿。关河立马今犹昔，书剑从军雨又风。闲数昏鸦栖欲定，几回惆怅别离中。
游惠山柬韶石师
作者：尤谡
朝代：明

背郭山无十里赊，上方楼阁锁烟霞。径连夜色迷芳草，泉带寒香泛落花。斋钵暂收云外菌，竹炉聊试雨前茶。道人知我耽诗癖，共倚长松到日斜。
送正言弟赴遂安任
作者：尤谦
朝代：明

昔贤勤学道，道在无百里。何论秀与顽，斯民皆赤子。宁为质朴全，勿为狙诈使。毋喜于近功，务几于上理。酷吏不可为，俗吏亦云耻。鸾凤所发轫，未尝非荆枳。守官如守身，饮汝以吴水。勉旃勖自今，期与古人齿。
后乐园落成
作者：尤鲁
朝代：明

初开三径辟幽丛，坐卧怡然惬素风。峰压飞泉悬树杪，花移日影到帘中。鲈鱼正美思张翰，鲁酒方酣忆孔融。莫道不归归便得，漫将生计问墙东。
登黄鹤楼
作者：尹东郊
朝代：明
体裁：七言律诗

二月春波生楚江，回栏西眺历淙淙。仙人岩近花犹醉，石镜亭连笛换腔。隔岸晴烟来几席，倚天星斗落轩窗。坐留白发峨眉客，漫寄行踪鹤一双。
太平馆次韵
作者：尹仁镜
朝代：明
体裁：五言律诗

红惜花飘岸，青怜柳拂桥。江风吹飒飒，篷雨打萧萧。帘卷楼横笛，山空谷响樵。双旌拚赏去，回首海天遥。
登汉江楼次韵
作者：尹仁镜
朝代：明
体裁：七言律诗

郭外澄江江上台，登临顿觉隔氛埃。遥山云敛雨初霁，极浦波平潮又来。明月似迎星使出，轻帆须趁晚风开。佳辰佳境兼佳客，乘兴休停到手杯。
与王忘机饮观音阁时忘机将访友楚中
作者：尹伸
朝代：明
体裁：古风

三日不对客，五日不登山。摊书纵过千馀卷，眉颖心灵了不关。莫嫌欹峭一痕石，百顷澄光娇软碧。雨天胧胧七点峰，烟霄翠滴寒楼脊。如渑之酒力不经，谈锋戛戛当坚城。未知鹿角中宵折，已觉鸿毛万事轻。君向鸡群寻野鹤，余亦人中称寂寞。逢君如斯恨其晚，出峡恐君亦思返。
八月十三夜新楼看月
作者：尹伸
朝代：明
体裁：古风

云气渐轻散，檐月势将圆。欲知光力厚，须看万瓦妍。南头出数峰，黛景大于拳。蛮火星星红，岩居如巢然。昔为豺与狼，今作犬与犍。烽火暂停静，鼓吹时骈阗。顾见残城中，新屋添数椽。树杪连回堞，酒垆生薄烟。不忝庾公楼，稍惭宾从缘。岑寂夙有会，吟咏天所便。室家念且轻，物物岂得牵。谁知向来苦，秋兴为之湔。
叙南曲·其一
作者：尹伸
朝代：明
体裁：乐府曲辞

七星历历面烟鬟，千佛岩头翠岫斑。水合双江波浪阔，浮来塔影是东山。
叙南曲·其二
作者：尹伸
朝代：明
体裁：乐府曲辞

锁江北渡入涪溪，乱石丛篁路欲迷。太史遗文残碣上，武侯荒庙夕阳西。
山居杂咏
作者：尹伸
朝代：明
体裁：古风

卜宅尽北阜，南见龙蛇峰。常疑万壑雨，声在几株松。一磴斜其下，杳与香城通。青苔食屦痕，往还僧若农。欲知朝暮心，赖得数声钟。
抵里
作者：尹伸
朝代：明
体裁：七言律诗

数椽败屋几车书，林下生涯亦有馀。为爱流光贪取静，小成韵事莫教虚。轻鲦出水堪垂钓，啼鸟催耕或过庐。偶接农谈欣卜岁，渐捐车服近犁锄。
病后田园杂咏
作者：尹伸
朝代：明
体裁：古风

山居废墙垣，始成廊一曲。其外数折渠，尚待春泉绿。水边忌芜秽，花石当豫蓄。兰蕙此易求，盆盎生机促。植闻宜女手，根喜傍脩竹。精思在一藩，鸡豚岂胜逐。匪独爱其生，洁性不可黩。幽芬被径开，朱栏亦不俗。
夏涨即事
作者：尹体震
朝代：明

长天遥见晚虹开，烟雨桐江上钓台。莫向迷津争问渡，钱塘应有怒潮来。暮雨空江自渺茫，美人犹隔在潇湘。相思望断南来雁，夜短犹悬秋梦长。花发桃溪锦浪平，采莲船起棹歌声。隔江儿女频相问，几度经年寄远情。烟波十里晓风飘，杜若洲前暑气消。眼底阴晴今古事，渡江谁作楚魂招。
夏涨即事·其一
作者：尹体震
朝代：明

长天遥见晚虹开，烟雨桐江上钓台。莫向迷津争问渡，钱塘应有怒潮来。
夏涨即事·其三
作者：尹体震
朝代：明

花发桃溪锦浪平，采莲船起棹歌声。隔江儿女频相问，几度经年寄远情。
夏涨即事·其二
作者：尹体震
朝代：明

暮雨空江自渺茫，美人犹隔在潇湘。相思望断南来雁，夜短犹悬秋梦长。
夏涨即事·其四
作者：尹体震
朝代：明

烟波十里晓风飘，杜若洲前暑气消。眼底阴晴今古事，渡江谁作楚魂招。
山楼夕照
作者：尹体震
朝代：明

远望当归日，登楼思惘然。溪云连雨湿，风叶落霜前。鸟宿湖边树，人归月下船。秋风吹客泪，无处托啼鹃。
旅况思亲
作者：尹体震
朝代：明

强解莱衣别故园，白云南望几烟村。西风忽遇堂前燕，报道三秋尽倚门。
谒陈白沙先生母节子贤祠恭纪
作者：尹体震
朝代：明

文章节操旧家声，世代传来共有名。碧玉楼边萱草长，楚云台畔蓼莪生。微臣遗像恩犹在，慈母留丹节尚荣。私淑愿为门下士，堂前瞻拜不胜情。
送何柏友入都兼寄张元均明府
作者：尹体震
朝代：明

大笑相看事壮游，不将柳色动离愁。好书可读开千卷，国士须寻第一流。冷落吴山空有梦，猖狂燕市想悲秋。知君久佩双龙剑，行路何妨遍九州。
金山寺塔顶留题
作者：尹体震
朝代：明

风急乘舟破浪来，寺僧邀上最高台。云拖香阁浮空立，月照琼花入镜开。山势古今长作柱，潮声日夜似闻雷。登临正喜思乡望，况值新秋一雁哀。
挽左都御史陈僖敏公
作者：尹凤岐
朝代：明
体裁：七言律诗

乌府服官早有声，清时夷夏尽知名。五朝出入持风纪，一代衣冠属老成。白首还家今有几，丹心恋阙死犹生。伤心为赋《招魂》句，怅望东吴倍怆情。
送兄广东参政应奎
作者：尹凤岐
朝代：明
体裁：七言律诗

价人藩阃寄旬宣，五岭南行远著鞭。晓日红亭留别酒，秋风黄叶下泷船。青连橄榄千家雨，黄触桄榔万井烟。珍重平生清节在，不妨引满酌贪泉。
送朱善继使南郡
作者：尹凤岐
朝代：明
体裁：七言律诗

南国山川旧帝畿，皇华驷牡去騑騑。柳垂禁禦丝千缕，花绕宫墙锦一围。朝士共矜文度至，乡人争羡买臣归。明朝冀北相思处，烟树苍茫夕照微。
丁酉冬十月雪
作者：尹台
朝代：明

可道去年雪太迟，今年孟月雪丝丝。含风窕袅纷成态，向日轻盈密弄姿。田畯好占宜麦兆，边人莫动采薇思。平南凯奏应今至，破蔡功成是尔时。
七十自寿
作者：尹台
朝代：明

抱柝夷门齿谬同，谁堪黄发应非熊。朝廷俊宅充多士，社稷匡扶倚数公。散木自甘丘壑卧，非材岂任栋梁崇。能词吉甫叨承系，愿诵中兴二难功。
七月二十七日恭谒显陵有述
作者：尹台
朝代：明

象阙高开古郢州，天垂翼轸照南陬。群山迥引嵩邙势，众水遥交汉沔流。树里云霞飞綵仗，窗中日月閟玄旒。小臣百拜遗弓远，怅望桥山松柏秋。
万太宜人七十寿诗
作者：尹台
朝代：明

华发金钿映晚晖，自天纶诰下重闱。悬知赤绂牵新梦，不奈斑衣阻独归。七十宴开青雀至，八千路绕白云飞。题诗寄祝庭萱寿，瑞婺光芒动紫微。
三舍友有次象山兄弟旧韵见赠者语不无轩轾先贤意因次其韵复之并以谂之师泉翁
作者：尹台
朝代：明

寂然元不着哀钦，万古谁窥天地心。地阔风鹏常大海，天空野鸟自高岑。支离学辨成丝密，易简功亏惧陆沈。却叹建临无二辙，鹅湖底事戾先今。
上元先夕承山宋使君移酒过叙座中因忆金岳州有作
作者：尹台
朝代：明

二十年前省籍同，江湖行迹几西东。三春作客风尘里，千里怀人月雾中。傍席星花纷散绮，辉堂火树烂成虹。明河逸思逢之问，漫赋潇湘寄远鸿。
上封寺
作者：尹台
朝代：明

路转千峰石栈危，上封云阁半空披。乍看西日虚岩落，忽见群星大壑垂。海雾四时流户牖，天风中夜振？帷。匡床暂傍银河宿，明发颠崖访禹碑。
上封寺
作者：尹台
朝代：明
体裁：七言律诗

路转千峰石栈危，上封云阁半空披。乍看西日虚岩落，忽见群星大壑垂。海雾四时流户牖，天风中夜振�帷。匡床暂傍银河宿，明发颠崖访禹碑。
丙子元日述怀
作者：尹台
朝代：明

糟粕从谁问斲轮，支离七十又逢春。生逢四圣休明世，仕列三朝礼乐臣。老向星辰忘听履，病将舟楫寄垂纶。子房本乏神仙骨，白发能抛乌角巾。
东山小集次答李学谕二首
作者：尹台
朝代：明

赤绂元惭鼎贵姿，青毡聊憩共儒师。逢时耻献河东赋，述往欣传邺下诗。杖履此归閒可理，溪山时眺兴偏宜。相将更作禅林集，笑拈庭前柏树枝。吴市行歌非客姿，苏门长啸亦吾师。因嗤左氏十年赋，不及陶家五字诗。祗苑翻经君独悟，薝林陪座我兼宜。归舟醉繫梨花月，玉影离离缀夜枝。
东山小集次答李学谕二首·其一
作者：尹台
朝代：明

赤绂元惭鼎贵姿，青毡聊憩共儒师。逢时耻献河东赋，述往欣传邺下诗。杖履此归閒可理，溪山时眺兴偏宜。相将更作禅林集，笑拈庭前柏树枝。
东山小集次答李学谕二首·其二
作者：尹台
朝代：明

吴市行歌非客姿，苏门长啸亦吾师。因嗤左氏十年赋，不及陶家五字诗。祗苑翻经君独悟，薝林陪座我兼宜。归舟醉繫梨花月，玉影离离缀夜枝。
东山小集次答李学谕二首其二
作者：尹台
朝代：明
体裁：七言律诗

吴市行歌非客姿，苏门长啸亦吾师。因嗤左氏十年赋，不及陶家五字诗。祗苑翻经君独悟，薝林陪座我兼宜。归舟醉系梨花月，玉影离离缀夜枝。
东平道中望岳
作者：尹台
朝代：明
体裁：五言律诗

岱宗千里色，鲁甸接胶齐。海日扶桑近，天风若木低。东皇衣可把，北斗柄堪提。举手招仙侣，霞宫听晓鸡。
东湖草堂
作者：尹台
朝代：明

我爱东湖湖上居，奇山合沓在门除。径开蒋诩僻还似，宅效王维胜亦如。渚曲秋风群泽雁，槎头春雨聚湘鱼。捲帘终日琴书里，天色云光相映虚。
严先生祠堂
作者：尹台
朝代：明

江阁斜阴倒碧流，钓台崛立水云幽。图中物色今谁肖，帝侧星文不可求。往矣功名成邓寇，时哉心迹合巢由。南阳旧识狂奴态，底事犹持谏议留。
中秋云根亭次艮斋使君
作者：尹台
朝代：明

此夜中秋人共怜，况邀岩洞酒杯前。楼台近映千家月，河汉遥开万里天。玉署相看逢旧侣，瑶台何用问群仙。已拚烂醉酬清赏，不惜虚槎挂斗边。
中秋对月
作者：尹台
朝代：明

四海秋期逢此夕，九霄月色对长安。堪怜委地金波动，未厌沾衣玉露寒。兔影才生云母帐，蟾辉忽烂水晶盘。悬知永夜关山外，鼓角风凄万幕看。
九月十二日黄太史宅赏菊即席作
作者：尹台
朝代：明

秋堂菊蕊艳新醅，红白扶疏照浅杯。数室喜同韦曲里，诸公况是洛阳才。谁怜令节虚前赏，可少孤芳殿后开。岁岁仙僚同此醉，应传胜事在燕台。
习家池
作者：尹台
朝代：明

习氏池犹在，山公驾岂来。豪贤空往旧，耕种已亭台。曲槛鸣泉落，危梁叠石摧。寻幽聊驻马，暝色下苍苔。
云居寺燕集
作者：尹台
朝代：明

云居通凤岭，石阁转香台。一径听钟入，数峰迎户开。湖光摇绮席，天色倒金杯。向夜繁星动，高歌未拟回。
五日侍宴龙舟应制
作者：尹台
朝代：明

綵仗葳蕤交帝苑，翠华缥缈拂仙台。芳辰箫鼓中流竞，元峤风烟竟日回。好鸟过林迎步辇，新花隔水照行杯。叨从燕镐观宸豫，不向横汾羡汉才。
五日命舟过游金山寺郡守林君追至遂开宴江天之阁移席观竞渡戏二首
作者：尹台
朝代：明

五十年中几去还，尘缨兹许濯江关。天开鹫境苍涛里，地出龙宫紫雾间。旧识高僧惊灭度，新成危阁漫跻攀。衰颜自照冷泉水，愧汝清湍白鸟间。羽旆参差拥岸筵，水嬉对竞暮潮边。却怜鹤发挥杯日，犹记龙舟侍宴年。云水三天周梵界，风帆万里迅归船。追欢莫问前朝事，南北干戈化管弦。
五日命舟过游金山寺郡守林君追至遂开宴江天之阁移席观竞渡戏二首·其一
作者：尹台
朝代：明

五十年中几去还，尘缨兹许濯江关。天开鹫境苍涛里，地出龙宫紫雾间。旧识高僧惊灭度，新成危阁漫跻攀。衰颜自照冷泉水，愧汝清湍白鸟间。
五日命舟过游金山寺郡守林君追至遂开宴江天之阁移席观竞渡戏二首其二
作者：尹台
朝代：明
体裁：七言律诗

羽旆参差拥岸筵，水嬉对竞暮潮边。却怜鹤发挥杯日，犹记龙舟侍宴年。云水三天周梵界，风帆万里迅归船。追欢莫问前朝事，南北干戈化管弦。
仪真送欧君之任粤中
作者：尹台
朝代：明

扬子津头白水波，送君其奈旅愁何。三春泽国怀归思，万里江楼听别歌。青草瘴阴迷合浦，黄梅雨气接牂牁。相将并棹重难得，目极天南云雾多。
仲宣楼
作者：尹台
朝代：明

昔读登楼作，爱敬公子风。今来使荆楚，始得观遐踪。层搆依古堞，巀嶪临崇墉。长洲被葭菼，广隰丰稑穜。曲沮北盘委，巨江南彗通。川原一以眺，带扼何危雄。信美兹赋作，足悲豪士穷。琐琐刘竖夫，安得成巨功。有才不显用，附托能久终。居常令思土，焉能縻孤踪。文人或寡实，片善必有隆。君看曹孟德，崛立建巍崇。顿罗八纮表，英杰归其笼。规业侔前帝，魏声扬邺中。从军述俞舞，颂咏归主公。宏文并辅武，比力怀乃忠。国士耻众遇，殊报激所蒙。咄哉斯赋语，志若空辞工。载感七哀咏，洒泣回高穹。
任太夫人寿诗
作者：尹台
朝代：明

谏议昔归奉綵舆，起居今得傍承庐。金钿白发行相映，玉衱朱衣座不虚。帨引萱丛回献舞，杯含婺彩散门除。寒萝亦有长年蔓，欲比贞松故不如。
伯兄以首春次文学彭君庠三诗垂示敬和志感
作者：尹台
朝代：明

脉脉春檐细雨声，病馀何意讯椒罂。梦回池草诗先报，思入荆花眼倍明。调比古弦谐怨适，音同哀玉扣幽清。弹冠未胜吹篪乐，知耻吾能后薛彭。阊阖祥云万里开，蓬莱佳气九天回。烟花苑陌莺应至，冰雪关河雁几来。忆在汉宫陪法辇，并持春酒献天杯。沧江一卧惊多岁，怅望文昌接上台。久谢朝簪栖野径，漫携藜杖立江楼。虚无烟雨愁中合，想像湖山意外浮。幸有棣花得相媚，那无萱草为忘忧。春原痛洒松楸泪，霜发晨梳忽半头。
伯兄以首春次文学彭君庠三诗垂示敬和志感·其一
作者：尹台
朝代：明

脉脉春檐细雨声，病馀何意讯椒罂。梦回池草诗先报，思入荆花眼倍明。调比古弦谐怨适，音同哀玉扣幽清。弹冠未胜吹篪乐，知耻吾能后薛彭。
伯兄以首春次文学彭君庠三诗垂示敬和志感其三
作者：尹台
朝代：明
体裁：七言律诗

久谢朝簪栖野径，漫携藜杖立江楼。虚无烟雨愁中合，想像湖山意外浮。幸有棣花得相媚，那无萱草为忘忧。春原痛洒松楸泪，霜发晨梳忽半头。
伯兄以首春次文学彭君庠三诗垂示敬和志感其二
作者：尹台
朝代：明
体裁：七言律诗

阊阖祥云万里开，蓬莱佳气九天回。烟花苑陌莺应至，冰雪关河雁几来。忆在汉宫陪法辇，并持春酒献天杯。沧江一卧惊多岁，怅望文昌接上台。
伯兄对集陪廨示我以长句乃行敬用韵述叙平生为别并诏儿曹匪言乎诗
作者：尹台
朝代：明

清商戒金序，大火流坤维。我兄松陵至，千里叹奔疲。颠衣出捧袂，问兄求何时。十日扁舟阻，旷望绵郊圻。石城限一水，不即谐襟期。展步入中堂，形神顿豁披。果获荆花慰，因抒棣萼思。忆昔感逝风，忾念棘薪吹。羡彼食苹鹿，顾怀周道迟。常恐将母愿，不及于隰驰。幸以华盛年，校艺入品差。兄曰嗟予弟，志业励观颐。显扬事不究，安用轩尔眉。朅来叫阊阖，奏对明主知。公车三千牍，一朝随献持。玉螭谢曳履，银鱼弃绾丝。归侍半菽欢，焉用五鼎为。兄曰嗟予弟，丈夫重天彝。自古训忠孝，出处孰二之。义行仕乃效，讵问崇与庳。何图玄霜变，哀飙惨夕帷。庭柯卷落叶，痛绝皋鱼悲。永言毕人世，天路从此辞。宁知兹对语，述往重凄其。勉矢佩兄诲，仕学绍先规。陪都壮南服，高皇肇巍基。胡不暂延止，历览穷恢奇。明发迅孤棹，别恨怦我私。溯风遥引领，涕下如绠縻。戚矣平生事，沥款陈今诗。
何太守招游青原病辞不赴有作
作者：尹台
朝代：明

一宿青原五岁华，珠林遥望邈川霞。山中寒桂应千尺，石上古藤今几花。拟向空门遗世想，还将净业寄禅家。熊轓枉沐招邀使，惭对秋云滞短槎。
佛手岩
作者：尹台
朝代：明

佛手奇岩俯窈微，长江云浪漭相围。石危讶有高僧住，松老能招独鹤归。槲叶鸣随龛庆发，藤花飘逐乳泉飞。茅庵绝壁无人见，忽听林间启竹扉。
元潭观追忆旧游作
作者：尹台
朝代：明

雪浪阁前草树春，十年重过一沾襟。到来剡曲迷新棹，老去延平失旧津。岁月岂应尘里度，烟霞自向梦中亲。追思未待山阳笛，祗对清江已怆神。
光山逢刘致卿副使因忆其兄太守二绝句
作者：尹台
朝代：明

十年芳草惜离群，海上朱幡忆暮云。何意归轩停楚泽，万山黄叶独逢君。双垂紫绶绾专城，人羡君家好弟兄。借问霜飞今夜斧，有无池草梦中生。
光山逢刘致卿副使因忆其兄太守二绝句其二
作者：尹台
朝代：明
体裁：七言绝句

双垂紫绶绾专城，人羡君家好弟兄。借问霜飞今夜斧，有无池草梦中生。
入云隐诸山作
作者：尹台
朝代：明

地入南高峰益峻，削成无数青芙蓉。盈盈一水银河绕，杳杳诸天金界通。采药真人不可问，持花圣女应难逢。广轮法相俱尘土，净境攀跻聊扣钟。
八月二十七夜同年宴集内射所酒阑步东台观月慨谈往昔愀然兴感赵文属倡句不揣敬呈郢削
作者：尹台
朝代：明

二十年前旧月明，长安杯酒此同倾。星河影动高秋兴，弦管音传少日情。四海声华前辈老，几人功业后时名。酒阑忽感英雄事，却忆终生曾借缨。
冬日偕甘文学懋献游洞辱诗次韵并申后约
作者：尹台
朝代：明

冬日洞门引兴长，瑶华忽捧快余望。圈中自识无遗画，删后谁知有剩章。洛社烟花还旧约，舞雩童冠况成行。铿然舍瑟前贤事，此意春风未可忘。
冬日登虎塘诸山用韵答莲坪先生二首
作者：尹台
朝代：明

暖日千家散綵云，尚思仙岳访元君。未忘黄绶山中约，先遣苍衣谷口闻。司马豪游怜独阻，仲长幽计许谁分。石田茅屋堪相老，矫首同观天地文。拄杖今朝弄白云，何如春雨吊湘君。山居疑有秦民避，林卧曾无蜀士闻。锦石寒花寻共得，瓦盆浊酒兴能分。他年倘定扬雄宅，不撰玄家九数文。
冬日登虎塘诸山用韵答莲坪先生二首·其一
作者：尹台
朝代：明

暖日千家散綵云，尚思仙岳访元君。未忘黄绶山中约，先遣苍衣谷口闻。司马豪游怜独阻，仲长幽计许谁分。石田茅屋堪相老，矫首同观天地文。
冬日登虎塘诸山用韵答莲坪先生二首其二
作者：尹台
朝代：明
体裁：七言律诗

拄杖今朝弄白云，何如春雨吊湘君。山居疑有秦民避，林卧曾无蜀士闻。锦石寒花寻共得，瓦盆浊酒兴能分。他年倘定扬雄宅，不撰玄家九数文。
凤台怀古用李太白韵二首
作者：尹台
朝代：明

把酒高台咏昔游，千年事往水空流。青山故阅秦旌纛，碧草今伤晋苑丘。市柳亸丝迷旧碛，川霞飞绮映前洲。浮云白日终难蔽，寄语昔人暂破愁。凤鸟不来人自游，古台高俯白云流。铜驰讵卧三吴陌，石马宁嘶六代丘。岸帻他乡怜短鬓，拂衣吾兴欲沧洲。从谁共倒长江水，为洗英雄旧日愁。
凤台怀古用李太白韵二首·其一
作者：尹台
朝代：明

把酒高台咏昔游，千年事往水空流。青山故阅秦旌纛，碧草今伤晋苑丘。市柳亸丝迷旧碛，川霞飞绮映前洲。浮云白日终难蔽，寄语昔人暂破愁。
凤台怀古用李太白韵二首其二
作者：尹台
朝代：明
体裁：七言律诗

凤鸟不来人自游，古台高俯白云流。铜驰讵卧三吴陌，石马宁嘶六代丘。岸帻他乡怜短鬓，拂衣吾兴欲沧洲。从谁共倒长江水，为洗英雄旧日愁。
出法象道林赴周都阃宴集
作者：尹台
朝代：明

雾袅阴萝锦嶂开，石门秋色净仙台。不辞关尹青牛访，遥跨将军白马来。豪对绮筵探宝铗，醉邀罗袖款金杯。酒阑更秉中林炬，为草新题刻紫苔。
出资阳赴武冈道中二首
作者：尹台
朝代：明

合沓千峰里，轻舆鸟背还。山花交乱石，硖竹袅奔泉。岩合疑无径，林开忽有天。永言辞俗鞅，自卜挂冠年。屡回山谷阻，时复得幽村。路转松杉密，疃开芋秣繁。人烟通绝岭，草树豁高原。莫问桃花水，前溪亦武源。
出资阳赴武冈道中二首·其一
作者：尹台
朝代：明

合沓千峰里，轻舆鸟背还。山花交乱石，硖竹袅奔泉。岩合疑无径，林开忽有天。永言辞俗鞅，自卜挂冠年。
出资阳赴武冈道中二首其二
作者：尹台
朝代：明
体裁：五言律诗

屡回山谷阻，时复得幽村。路转松杉密，疃开芋秣繁。人烟通绝岭，草树豁高原。莫问桃花水，前溪亦武源。
初春从诸年丈西园宴集
作者：尹台
朝代：明

即拟西园作瀼西，何妨锦障数冲泥。八旬雨雪愁车马，献岁风花负品题。幸有早梅迎客笑，况多好鸟傍林啼。从知乐事缘高侣，底用接䍦倒着迷。
初晴用韵答康莆田
作者：尹台
朝代：明

袅袅晴云天际还，初秋物意倍相关。疏青自映高低陌，湿翠浑流远近山。久客欲归难引兴，深愁对此暂开颜。虚帘把酒吟佳句，更觉羁情易破悭。
别少山水部至吕梁宿酣始解因忆轩中山石有寄
作者：尹台
朝代：明

豪吟别尔看花筑，醉里浑忘下濑船。片雨忽听河岸侧，数峰犹忆石梁前。误疑五老虚江雾，却问三神失海烟。相望彭城成阻绝，令余长兴独翻然。
别饶子闻
作者：尹台
朝代：明

葛生在河渚，绵延自结根。何意中林楚，垂蔓相翩幡。人生托交故，义合情与存。宁期时命拂，懿好不久敦。棘瓜有苦实，三岁零寒原。幸蒙搴采惠，弃远难重论。畴昔怀耿介，于心寡驰竞。幸及华盛年，迷方惧缁磷。慕道思有征，往阻失阡径。驱车叹长阪，欲陟路逾峻。中更同志友，闵我力艰疢。易此狭邪步，遗以千里轫。驾骋未得安，乖隔何其迅。轺车戒严命，肃肃指南彊。念子远行迈，执手衢路旁。拊剑激清瑟，悲歌慨以慷。矫矫云中鹄，翩翩厉鸣翔。戢羽乍同止，展翮忽一方。欲从不可得，即置终难忘。愿勖崇明德，功业期自扬。
别饶子闻·其一
作者：尹台
朝代：明

葛生在河渚，绵延自结根。何意中林楚，垂蔓相翩幡。人生托交故，义合情与存。宁期时命拂，懿好不久敦。棘瓜有苦实，三岁零寒原。幸蒙搴采惠，弃远难重论。
别饶子闻其三
作者：尹台
朝代：明
体裁：古风

轺车戒严命，肃肃指南彊。念子远行迈，执手衢路旁。拊剑激清瑟，悲歌慨以慷。矫矫云中鹄，翩翩厉鸣翔。戢羽乍同止，展翮忽一方。欲从不可得，即置终难忘。愿勖崇明德，功业期自扬。
别饶子闻其二
作者：尹台
朝代：明
体裁：古风

畴昔怀耿介，于心寡驰竞。幸及华盛年，迷方惧缁磷。慕道思有征，往阻失阡径。驱车叹长阪，欲陟路逾峻。中更同志友，闵我力艰疢。易此狭邪步，遗以千里轫。驾骋未得安，乖隔何其迅。
华盖入侍
作者：尹台
朝代：明

绛炬光繁晓漏催，九天春色动蓬莱。旌旗并拂星河入，剑佩齐冲月雾来。步辇乍停仙乐引，侍臣先睹圣颜开。私惭衮职虚何补，长傍炉烟候曲台。
南昌寄梅冈张翁
作者：尹台
朝代：明

毗陵笑语忆先游，烟月吴门几换秋。童稚趋庭今白发，风尘寄迹久沧洲。仲长乐志谁能那，方朔藏身岂自由。苦恨相思不相见，何时鸣鸟慰声求。
即事叠韵复答二章
作者：尹台
朝代：明

海内谁当济巨舟，十年君赋白蘋洲。谢公端为苍生起，裴相休言绿野留。河朔未归唐斥堠，烟沙犹蔽汉原丘。龙翔虎跃须今日，汗马能忘西北忧。甲士今归横楫舟，南交珠翠走炎洲。谁悲野哭千家是，突纵天骄万骑留。月黑青燐摇断碛，沙寒白骨挂荒丘。愿提壮士从公起，为挽天河洗国忧。
即事叠韵复答二章·其一
作者：尹台
朝代：明

海内谁当济巨舟，十年君赋白蘋洲。谢公端为苍生起，裴相休言绿野留。河朔未归唐斥堠，烟沙犹蔽汉原丘。龙翔虎跃须今日，汗马能忘西北忧。
即事叠韵复答二章其二
作者：尹台
朝代：明
体裁：七言律诗

甲士今归横楫舟，南交珠翠走炎洲。谁悲野哭千家是，突纵天骄万骑留。月黑青燐摇断碛，沙寒白骨挂荒丘。愿提壮士从公起，为挽天河洗国忧。
古风二首赠范东明宪使
作者：尹台
朝代：明

海边有灵鸟，殊采蔚苞翰。饥餐竹花实，渴饮砥柱湍。德辉览八极，耀仪阿阁端。胡然触虞罼，下息青琅玕。冥数会方塞，去矣夫何叹。烨烨芙蓉剑，系君白玉佩。芒锷瑩鸊膏，霜花澹磨淬。奇物出有时，晶光安可晦。提携意虽惬，神理秘幽沕。愿持抉祲氛，流光曜九阂。
古风二首赠范东明宪使·其一
作者：尹台
朝代：明

海边有灵鸟，殊采蔚苞翰。饥餐竹花实，渴饮砥柱湍。德辉览八极，耀仪阿阁端。胡然触虞罼，下息青琅玕。冥数会方塞，去矣夫何叹。
古风二首赠范东明宪使·其二
作者：尹台
朝代：明

烨烨芙蓉剑，系君白玉佩。芒锷瑩鸊膏，霜花澹磨淬。奇物出有时，晶光安可晦。提携意虽惬，神理秘幽沕。愿持抉祲氛，流光曜九阂。
古风二首赠范东明宪使其二
作者：尹台
朝代：明
体裁：古风

烨烨芙蓉剑，系君白玉佩。芒锷莹鸊膏，霜花澹磨淬。奇物出有时，晶光安可晦。提携意虽惬，神理秘幽沕。愿持抉祲氛，流光曜九阂。
史翁七十诗二首
作者：尹台
朝代：明

早从禁省拭华簪，遂向亨衢税舞骖。吏部文章传海内，储垣星斗动天南。花宫习静人辞席，竹院安禅佛共龛。借问焚鱼甘白首，巾裾何用媚烟岚。玉阳新阁绕千峦，秀挹仙霞卧可餐。紫壁度云移锦绣，青芝过雨长琅玕。金房定启千函秘，玉灶应成九转丹。黄发后车还拟载，钓璜入卜迓西磻。
史翁七十诗二首·其一
作者：尹台
朝代：明

早从禁省拭华簪，遂向亨衢税舞骖。吏部文章传海内，储垣星斗动天南。花宫习静人辞席，竹院安禅佛共龛。借问焚鱼甘白首，巾裾何用媚烟岚。
史翁七十诗二首其二
作者：尹台
朝代：明
体裁：七言律诗

玉阳新阁绕千峦，秀挹仙霞卧可餐。紫壁度云移锦绣，青芝过雨长琅玕。金房定启千函秘，玉灶应成九转丹。黄发后车还拟载，钓璜入卜迓西磻。
右山剑泉二台史邀集紫阳洞用前韵简呈二首
作者：尹台
朝代：明

紫阳名洞传先宋，胜日招邀帝史同。瑞石秋阴长隐雾，真仙蜕化久乘风。心伤妙丽窥能遍，迹入幽奇访不穷。最是湖山称佳兴，烟萝斜日绕花骢。旧事千春灵境秘，中台乘暇骋游同。幽花自吐石林气，古木长回岩阁风。人世多忧苦相系，仙庭有路谁能穷。径须赤手排阊阖，乞君如龙八尺骢。
右山剑泉二台史邀集紫阳洞用前韵简呈二首·其一
作者：尹台
朝代：明

紫阳名洞传先宋，胜日招邀帝史同。瑞石秋阴长隐雾，真仙蜕化久乘风。心伤妙丽窥能遍，迹入幽奇访不穷。最是湖山称佳兴，烟萝斜日绕花骢。
右山剑泉二台史邀集紫阳洞用前韵简呈二首其二
作者：尹台
朝代：明
体裁：七言律诗

旧事千春灵境秘，中台乘暇骋游同。幽花自吐石林气，古木长回岩阁风。人世多忧苦相系，仙庭有路谁能穷。径须赤手排阊阖，乞君如龙八尺骢。
同年再会西园用林司空韵二首
作者：尹台
朝代：明

水竹深通曲巷回，名园重迓上卿来。红颜谬并金闺籍，白首欣同画省杯。雨雪初春交汉苑，风云北极望燕台。亦知榜事无多在，怀抱因君故好开。结驷西园践夙期，郊原春冻见花迟。生憎风霰飘残夜，不放笙歌沸曲池。漏定月华微映座，烛残林影暗摇卮。握君秀句吟难就，安得羊何共和之。
同年再会西园用林司空韵二首·其一
作者：尹台
朝代：明

水竹深通曲巷回，名园重迓上卿来。红颜谬并金闺籍，白首欣同画省杯。雨雪初春交汉苑，风云北极望燕台。亦知榜事无多在，怀抱因君故好开。
同年再会西园用林司空韵二首其二
作者：尹台
朝代：明
体裁：七言律诗

结驷西园践夙期，郊原春冻见花迟。生憎风霰飘残夜，不放笙歌沸曲池。漏定月华微映座，烛残林影暗摇卮。握君秀句吟难就，安得羊何共和之。
名凤山诗
作者：尹台
朝代：明

灵峰标坱圠，踔势翔天中。自古擅奇秀，兴才孰比隆。羽仪振寥廓，人文开蚀蒙。佳哉桐君邑，兹山名无穷。
后一经堂歌
作者：尹台
朝代：明

古堂遗址经几世，赵宋之南兹扁传。于乎岳公三大字，蛟龙岌嶪风雷缠。忆昔湖寇始干纪，洞庭波立鳣鲸起。舟师既溃潇湘流，敌马复蹴江淮水。武穆此时挺戈出，万里旗旌映天色。贼势未扫搀抢外，军声已动轩辕侧。当时义士谁赴招，云阳长者吾宗豪。先持牛酒犒师旅，暗握蛇鸟陈机韬。武穆奇翰由此留，一经之堂传千秋。长有烟云护铁画，时看风雨生银钩。四百馀年诗书泽，簪笏代承何舄奕。斗庵苞采沦高旻，乃今见汝生奇翮。上书北阙正华年，专城墨绶何翩翩。海上双凫遥振履，云间一鹤随鸣弦。吾师玉署老仙公，题诗赠汝怀先踪。云仍岂乏菑畬训，臣子要知忠义风。君不见武穆高扁在堂垂无极，我师一经之歌将无同。
吕梁歌二首
作者：尹台
朝代：明

悬水掀风起白波，吕梁险势其如何。长鲸怒跋三门石，贱妾劝君无渡河。万里河流九曲奔，飞湍千尺下龙门。等閒人心不似此，白日雷涛暗处翻。
吕梁歌二首·其一
作者：尹台
朝代：明

悬水掀风起白波，吕梁险势其如何。长鲸怒跋三门石，贱妾劝君无渡河。
吕梁歌二首光山逢刘致卿副使因忆其兄太守二绝句·其一
作者：尹台
朝代：明
体裁：七言绝句

十年芳草惜离群，海上朱幡忆暮云。何意归轩停楚泽，万山黄叶独逢君。
吕梁歌二首其二
作者：尹台
朝代：明
体裁：七言绝句

万里河流九曲奔，飞湍千尺下龙门。等閒人心不似此，白日雷涛暗处翻。
吴伟小画歌为周一书都事题
作者：尹台
朝代：明

吴伟之画工奇荡，此幅潦草笔力鬯。周君嗜好特众殊，宝之不减锦屏障。清晨示我长安庐，指点云雾生江湖。渔舟颠翻波浪涌，茅屋偃拔风林呼。岸曲岛屿分微茫，髣髴衡巫窥潇湘。南帆欲挂即未得，见画黯惨空长望。
吴山人长吟阁用韵四首
作者：尹台
朝代：明

恐使诗情浑放閒，故移吟眺入孤攀。春光澹荡烟中寺，暮色依微雨外山。柳换旧条当户碧，竹垂新箨满林斑。也知市巷同三径，定有求羊数往还。尘土谁能便息閒，羡君林卧足幽攀。长吟未厌聊题阁，大隐元知不在山。春至小园花有晕，人稀深巷藓成斑。秪应剩买逋仙鹤，水曲城阴自放还。借问山人有底閒，时将小阁恣跻攀。捲帘但听花间鸟，开牖更看湖上山。木榻每通潮气润，竹扉仍积雨痕斑。何时独抱孤琴往，共坐鹿门月色还。几欲相携一借閒，私嫌俗驾混招攀。芝丛自长怜深谷，桂树谁同赋小山。仲蔚逃名门并绝，君平辞世鬓从斑。翻惭倚槛攒归思，目送高天倦鸟还。
吴山人长吟阁用韵四首·其一
作者：尹台
朝代：明

恐使诗情浑放閒，故移吟眺入孤攀。春光澹荡烟中寺，暮色依微雨外山。柳换旧条当户碧，竹垂新箨满林斑。也知市巷同三径，定有求羊数往还。
吴山人长吟阁用韵四首其三
作者：尹台
朝代：明
体裁：七言律诗

借问山人有底閒，时将小阁恣跻攀。捲帘但听花间鸟，开牖更看湖上山。木榻每通潮气润，竹扉仍积雨痕斑。何时独抱孤琴往，共坐鹿门月色还。
吴山人长吟阁用韵四首其二
作者：尹台
朝代：明
体裁：七言律诗

尘土谁能便息閒，羡君林卧足幽攀。长吟未厌聊题阁，大隐元知不在山。春至小园花有晕，人稀深巷藓成斑。秪应剩买逋仙鹤，水曲城阴自放还。
吴山人长吟阁用韵四首其四
作者：尹台
朝代：明
体裁：七言律诗

几欲相携一借閒，私嫌俗驾混招攀。芝丛自长怜深谷，桂树谁同赋小山。仲蔚逃名门并绝，君平辞世鬓从斑。翻惭倚槛攒归思，目送高天倦鸟还。
吴郡陆义姑姊篇
作者：尹台
朝代：明

吴郡义姑姊，本家吴东市。衣冠世有常，煌煌称陆氏。宦学承先民，闺风袭女士。孔雀翔翩翩，珍树爰集止。何期双好匹，比翼中摧毁。咄哉义姑姊，孀守长哀瘁。绎绎硕孔材，义姑姊诸弟。中弟秘书郎，黄门补给事。彊直好谏言，出入奉天子。谏书指官邪，坐忤谪夷巂。行持舍中儿，恻恻悲未已。履霜怨无母，嗟儿独焉恃。唶我义姑姊，顾弟心燔燬。往别重致言，弟哉慎餐履。儿在行勿忧，姊当急校计。慊慊默自念，弟室空谁视。有姊弟足安，弟儿姊得置。往就弟舍居，姊义究终始。高门结重关，白日照交绮。饭膳敕中厨，提我双龀稚。小姑教刺绣，大儿训经旨。弟从远方来，萑兰拜阶所。上寿高堂人，男长女亦慧。长跪谢姊恩，功施流无止。远近莫不叹，贤哉义姑姊。上天锡尔釐，黄发厌康祉。上同义姑名，休声传世世。
吴门别万安朱丈
作者：尹台
朝代：明

细雨高秋澹客心，吴船相对古城闉。几年卧病朱弦解，长路逢君白发侵。报主微忠存敝帚，感时孤愤触危襟。分离苦易怜深谊，永夜星河动越吟。
吴门别秦丁二贤
作者：尹台
朝代：明

一樽远慰劳芳棹，千里相怀感故人。廊庙喜抛苍玉佩，江湖聊乞白纶巾。鸿才陆史终应达，龙性嵇生不易驯。此去翩然黄鹄迹，孤飞无复碍矰缗。
和内方先生北征篇赠胡傅二职方行塞
作者：尹台
朝代：明

旄头夜犯燕晋墟，敌兵十万亘穹庐。天子九重按神剑，将军五道驰军书。大同城外烟沙动，天骄马饱矜驰鞚。径引健肥突朔陲，窃窥金帛邀王贡。北兵气势恣挥霍，抚军督帅计消愕。裨校纷惊都护营，轒辒并弃嫖姚幕。玺书捷下甘泉宫，安边将佐分才雄。郎曹二镇参谋画，司马六师统制功。由来勋业盛文儒，把君腰间金仆姑。七擒岂可穷葛亮，三法岂必传穰苴。朝廷昨念边饟急，百万亲输金帑积。阃外投醪气已增，军中超距材堪出。横行万里清塞垣，东扫巫闾西玉门。鸣鞘直捣阴山破，捲旆回麾瀚海翻。丈夫一身誓许国，铭功要勒燕然石。系颈宁虚贾谊言，飞书肯效鲁连射。腐儒粗狂不料事，风尘跃策志未已。愿得一请关门缨，提携玉龙并君起。
和午塘翰长春日游方氏园
作者：尹台
朝代：明

春意谁同郭外寻，郊园聊坐偃芳心。鸣鸠乳燕纷相趁，细柏繁槐密自阴。旧国娱情虚水石，他乡随地漫云林。因吟秀句思芳草，伐木先知怀好音。
和周中丞喜致仕报作
作者：尹台
朝代：明

曳佩遥辞尺五天，息机且问汉阴田。洛中旧盛耆英侣，海上元多服食仙。定拟渊明三益咏，不传平子四愁篇。此归访学人非少，白发还堪比伏虔。
和孙司成戏简张黄门使汴不果
作者：尹台
朝代：明

洛水嵩云空尔思，春新环佩尚仙墀。桐圭未授周封典，柏卣仍陪汉会仪。赤驷马卿能献赋，黄门扬子亦通奇。时艰出入臣劳地，况有华才结主知。
和托斋尚书雨忆浣花堂寓宿之作
作者：尹台
朝代：明

尚忆西岷云气生，犹思昏黑蜀星明。虚灯独夜草堂宿，细雨高秋木叶鸣。天地名贤空往迹，山川文藻漫含情。谁言紫阁青扉梦，长动烟猿水鸟声。
和答刘少衡见寄之作二首
作者：尹台
朝代：明

先皇寤寐建豪英，凤德传歌感昨情。廷尉岂堪荣翟氏，公车聊复重王生。风波畏路同君涉，云水閒田恣我耕。南极一星虚尔映，六符遥愿正台衡。楚山秋色突千寻，西压云阳紫气深。炎帝巡车谁访昔，朱方火鸟自传今。餐霞未惬招朋兴，捧日应悬报主心。却忆汝南吟弄意，羞将白发对残经。
和答刘少衡见寄之作二首·其一
作者：尹台
朝代：明

先皇寤寐建豪英，凤德传歌感昨情。廷尉岂堪荣翟氏，公车聊复重王生。风波畏路同君涉，云水閒田恣我耕。南极一星虚尔映，六符遥愿正台衡。
和答刘少衡见寄之作二首其二
作者：尹台
朝代：明
体裁：七言律诗

楚山秋色突千寻，西压云阳紫气深。炎帝巡车谁访昔，朱方火鸟自传今。餐霞未惬招朋兴，捧日应悬报主心。却忆汝南吟弄意，羞将白发对残经。
和答大宗伯董用均
作者：尹台
朝代：明

平生秘迹华阴求，苦忆昔年张益州。旧省愧同何劭入，扁舟忻共李膺留。松陵月上青菰晚，苕水波翻紫稻秋。他日相思期结社，休文传有故时丘。
和闵翰长戏简朱太史使楚不果
作者：尹台
朝代：明

芦芽梦泽未抽尖，柳叶江陵欲映襜。苦恨三春帆影滞，翻怜五夜柝声严。更生石阁书堪校，曼倩金门楯未嫌。赠句元知非白纻，申章今拟报玄纤。
咏省中旧鹤诗
作者：尹台
朝代：明

十年旧鹤喜余亲，奇格跄踉信少尘。秪忆江湖俦侣隔，漫怜霄汉羽毛新。虞罗蔽日虚施巧，仙路乘风不易驯。借问西池故鹓鹭，胡然茄下慕游鳞。
咏石翁太常宅牡丹
作者：尹台
朝代：明

倾城名艳出尘寰，独立春风意自閒。素月故应留雾佩，青山长为扫烟鬟。瑶池若见堪停宴，洛水如逢可待扳。若怪太常终日醉，白头端借驻欢颜。
啸严寺泊
作者：尹台
朝代：明

维舟依古寺，解缆下幽源。花发渚烟聚，草青江雨繁。鱼梁交石屿，鸟路界山村。坐羡垂纶者，看云过晓昏。
壬寅元日舟中作
作者：尹台
朝代：明

文昌宫观郁天盘，鳌署仙扉切禁銮。三十入承金马诏，追趋常傍玉螭阑。投簪霄汉去朝远，倚剑江湖行路难。忽忆正朝冠佩集，侧身长望五云端。
壬申元日试笔
作者：尹台
朝代：明

白首先朝旧侍臣，焚香北望拜枫宸。抗言屡及安危计，忧国曾忘宠辱身。九叶幸看昌圣历，三边况喜靖烟尘。论思未乏岩廊俊，歌咏宜归畎亩人。
夏日同诸君赴王太史允宁西寺之招并别朱督学二首
作者：尹台
朝代：明

相从一笑解尘衣，暑寺松阴澹阁晖。偶尔摊经谙妙义，忽闻鸣磬发清机。林间雨过炎氛失，苑外云开霁色归。即此投閒堪悟悦，奈言离思苦依依。炎蒸僻地惬萧疏，况有高贤足起予。锦石幽香供净宴，冰盘素果出香厨。天边此日金龟咏，海上何年玉鲤书。异域交情同一醉，济西明月问谁居。
夏日同诸君赴王太史允宁西寺之招并别朱督学二首·其一
作者：尹台
朝代：明

相从一笑解尘衣，暑寺松阴澹阁晖。偶尔摊经谙妙义，忽闻鸣磬发清机。林间雨过炎氛失，苑外云开霁色归。即此投閒堪悟悦，奈言离思苦依依。
夏日同诸君赴王太史允宁西寺之招并别朱督学二首其二
作者：尹台
朝代：明
体裁：七言律诗

炎蒸僻地惬萧疏，况有高贤足起予。锦石幽香供净宴，冰盘素果出香厨。天边此日金龟咏，海上何年玉鲤书。异域交情同一醉，济西明月问谁居。
夏日饮郑柱史行台
作者：尹台
朝代：明

柏院淹留怜锦席，水亭移酌笑言同。当阶草色含新雨，出树蝉声曳远风。三伏客行思道苦，万方民瘼感时穷。相期报主还今日，揽辔看君振玉骢。
夜宿昌平同应少宰孙宗伯集叙用韵分赠二首
作者：尹台
朝代：明

汶上相逢忆往年，野航江草梦长牵。青灯何意兹堂集，白发翻伤旧镜传。朗鉴山涛终启事，逃名李泌数归田。龙蛇出处看公独，敢向瑶琴惜解弦。齿发空思乍壮年，长缨赤骥顿谁牵。门同陆相知虚忝，榜藉苏公得并传。慕道喜多关内士，息机欲问汉阴田。檐花细雨深杯夜，燥湿阴中识昨弦。
夜宿昌平同应少宰孙宗伯集叙用韵分赠二首·其一
作者：尹台
朝代：明

汶上相逢忆往年，野航江草梦长牵。青灯何意兹堂集，白发翻伤旧镜传。朗鉴山涛终启事，逃名李泌数归田。龙蛇出处看公独，敢向瑶琴惜解弦。
夜宿昌平同应少宰孙宗伯集叙用韵分赠二首其二
作者：尹台
朝代：明
体裁：七言律诗

齿发空思乍壮年，长缨赤骥顿谁牵。门同陆相知虚忝，榜藉苏公得并传。慕道喜多关内士，息机欲问汉阴田。檐花细雨深杯夜，燥湿阴中识昨弦。
夜宿桃源县令长黄虬峰过访遂邀宴酒中赠谢
作者：尹台
朝代：明

七月大野号天风，黄河浊浪高排空。桃源县前系孤缆，楼船夜宿星雾中。桃源县尹余邦彦，扁舟截浪来相见。鸣金列炬闹深霄，吹竹系丝谐高宴。情欢意洽席屡移，忽忆长安对月时。华省官閒留客醉，仙堂人远惙余思。十年归卧沧江流，何知此地逢故游。剧谈纵饮不知倦，高歌似动鬼神愁。半酣月落参复横，冯夷起舞蛟鼍迎。川妃水后互出没，翠蕤云梢分纵横。别君黄鹄不返顾，挥手且入神京去。脱谢惭乏吕虔刀，新诗裁云赠尺素。
夜宿雄县馆枕寐忽得诗四句若兆余南归之谶者后三日果闻报因足前四句成之
作者：尹台
朝代：明

松菊荒庐旧径微，朱衣今喜谢朝扉。听声谬曳尚书履，儤直叨承学士闱。抱叶流萤纷吐焰，惊枝宿鸟暝争飞。长镵归去岂无计，黄独山中秋正肥。
夜过宝应湖作
作者：尹台
朝代：明

楼船贪夜涉，积水径长湖。片月悬明晦，疏星澹有无。烟浮鲛客素，波涌汉妃珠。遥指维扬树，苍苍暝色孤。
夜酌南郛太史辱以诗赠次答
作者：尹台
朝代：明

白首中朝岁月深，滥陪簪履在词林。许身敢比卞和璧，竞世羞怀季子金。裘马故人劳问讯，风尘老鬓对萧森。青灯漫尽十年话，旧事樽前不费寻。
大湖北山四亭题句
作者：尹台
朝代：明

黝然一潭碧，对此澹若空。物象从生灭，泓涵自不穷。孤亭接混茫，高睨众象表。不以登高独，焉知视下小。半壁倚嶙峋，下俯幽潭色。潭色与壁阴，渟洄不可极。万木互阴森，幽泉细迸泻。借问亭坐人，何如驭风者。
大湖北山四亭题句·其一
作者：尹台
朝代：明

黝然一潭碧，对此澹若空。物象从生灭，泓涵自不穷。
大湖北山四亭题句·其四
作者：尹台
朝代：明

万木互阴森，幽泉细迸泻。借问亭坐人，何如驭风者。
大湖北山四亭题句其三
作者：尹台
朝代：明
体裁：五言绝句

半壁倚嶙峋，下俯幽潭色。潭色与壁阴，渟洄不可极。
大湖北山四亭题句其二
作者：尹台
朝代：明
体裁：五言绝句

孤亭接混茫，高睨众象表。不以登高独，焉知视下小。
太宰唐公哀词
作者：尹台
朝代：明

汉阁麒麟思画日，萧关虎豹慕威年。持衡四海方逢圣，抱疾三春忽问仙。国论喜伸忠彦疏，家声应振敬夫贤。扁舟细雨南归夕，怅望风神瀔水边。
太常后廨牡丹盛开少卿王子难招饮有作次答二首
作者：尹台
朝代：明

谁种名花满曲台，天香应自洛中来。却怜宴笑人非故，漫对秾芳首重回。十日繁开霞作障，一栏红艳锦成堆。清平词调传今古，妙思多君绮句裁。二百年间有此台，仙僚几共看花来。若为独对吟堪惜，更着多情梦与回。香佩应遗华月浦，玉姿定化彩云堆。娇葩秀咏怜相竞，知是天孙丽锦裁。
太常后廨牡丹盛开少卿王子难招饮有作次答二首·其一
作者：尹台
朝代：明

谁种名花满曲台，天香应自洛中来。却怜宴笑人非故，漫对秾芳首重回。十日繁开霞作障，一栏红艳锦成堆。清平词调传今古，妙思多君绮句裁。
太常后廨牡丹盛开少卿王子难招饮有作次答二首其二
作者：尹台
朝代：明
体裁：七言律诗

二百年间有此台，仙僚几共看花来。若为独对吟堪惜，更着多情梦与回。香佩应遗华月浦，玉姿定化彩云堆。娇葩秀咏怜相竞，知是天孙丽锦裁。
奉和朱翁老师病怀三首
作者：尹台
朝代：明

久吟碧草思门径，况对黄昏媚省曹。入夜星文回黼阁，经秋云物恋宫袍。持衡合兆三阶正，倚杖那思五岳高。但使松乔延服食，可容稷契访蓬蒿。忆昨鸣鞭趋晓仗，侧看曳佩领仙曹。龙墀乍驻尚书履，凤阁旋纡学士袍。地接勾陈珠斗近，天临太乙綵云高。悬知数视明光草，不效元庐闭碧蒿。长拟丝纶承帝制，讵论词赋冠儒曹。神鳌鳞甲辉宫观，织女机杼绚锦袍。岁月幸依经幄静，云霄倍望讲筵高。成蹊漫愧随桃李，塞径从谁薙莽蒿。
奉和朱翁老师病怀三首·其一
作者：尹台
朝代：明

久吟碧草思门径，况对黄昏媚省曹。入夜星文回黼阁，经秋云物恋宫袍。持衡合兆三阶正，倚杖那思五岳高。但使松乔延服食，可容稷契访蓬蒿。
奉和朱翁老师病怀三首其三
作者：尹台
朝代：明
体裁：七言律诗

长拟丝纶承帝制，讵论词赋冠儒曹。神鳌鳞甲辉宫观，织女机杼绚锦袍。岁月幸依经幄静，云霄倍望讲筵高。成蹊漫愧随桃李，塞径从谁薙莽蒿。
奉和朱翁老师病怀三首其二
作者：尹台
朝代：明
体裁：七言律诗

忆昨鸣鞭趋晓仗，侧看曳佩领仙曹。龙墀乍驻尚书履，凤阁旋纡学士袍。地接勾陈珠斗近，天临太乙綵云高。悬知数视明光草，不效元庐闭碧蒿。
奉寿少司寇枫潭先生六十
作者：尹台
朝代：明

兰陵向接飞凫履，枫陛还传搏隼章。四海贤名归郑汲，诸生经术重韦匡。行藏物外心同水，六十人间鬓未霜。看取卿垣新月丽，知悬华业照旂常。
奉次许宗鲁中允九月二日居庸佛阁同仇将军登宴二首
作者：尹台
朝代：明

绝域烟沙莽白登，凭高风日快虚澄。烟烽万里元秦塞，王气千秋自汉陵。北伐声威方电迅，西来将士已云蒸。危关岌嶪青莲宇，看取三军剑舞腾。出塞嫖姚紫幕开，中丞玉节此追陪。香林合驻名贤履，宝积堪标上将台。谷蠡帐依高阙动，桑乾水破大荒来。淹留漫听军中乐，矫首狼胥意独回。
奉次许宗鲁中允九月二日居庸佛阁同仇将军登宴二首·其一
作者：尹台
朝代：明

绝域烟沙莽白登，凭高风日快虚澄。烟烽万里元秦塞，王气千秋自汉陵。北伐声威方电迅，西来将士已云蒸。危关岌嶪青莲宇，看取三军剑舞腾。
奉次许宗鲁中允九月二日居庸佛阁同仇将军登宴二首其二
作者：尹台
朝代：明
体裁：七言律诗

出塞嫖姚紫幕开，中丞玉节此追陪。香林合驻名贤履，宝积堪标上将台。谷蠡帐依高阙动，桑乾水破大荒来。淹留漫听军中乐，矫首狼胥意独回。
孔怀楼为徐草窗作
作者：尹台
朝代：明

倚楼谁抱角弓悲，老去元方鬓已丝。梦草青春成往事，看云白日亦多时。荆花历历垂新影，棣萼离离偃故枝。肠断鹡鸰偏作意，孤飞背立水烟湄。
孟月行送袁驿丞之江东
作者：尹台
朝代：明

孟月雪花飘满路，春风不入长安树。行人鞍马在路旁，冻鸟无声飞难去。长安今岁何大寒，积雪四野浩漫漫。雪中行者江东宰，别我欲赴龙沙湾。十年奔走长安尘，一官匹马仍冲津。人生苦乐谁能那，神龙尺蠖同屈伸。忆尔家近玄坛峰，青山绕屋开芙蓉。中有钓台临碧渚，幽潭曲屿浮仙踪。尔宗御史垂大名，都幕从父继扬声。尔今胡为困卑冗，局蹐终日劳逢迎。我闻富贵得有命，凤粒鸱鼠随天性。黄金为注掷道隅，瓴罂瓦缶错相映。尔驿前对大江流，南舻北艑无暂休。若见昔时南昌尉，但讯挂冠夫何求。
孤山林和靖墓
作者：尹台
朝代：明

处士孤坟在，疏林映水开。湖山千古丽，诗句几人裁。鹭渚寒烟积，鱼梁晚照来。梅花飘欲尽，谁为扫荒苔。
守素项翁遗德诗
作者：尹台
朝代：明

易著幽人贞，坦坦遵素履。薖轴誓不谖，藐哉考槃土。伊人秉渊尚，好古笃伦纪。事母以孝闻，曰继犹吾恃。蒸蒸成乂格，惇修自身始。少学务时敏，匪牵轩冕志。嗜义甘比饴，程力殚所致。足称古彦方，能使世尊企。上天锡难老，耄龄厌康祉。有子意承考，典教甄化理。作德洵哲谋，燕翼遗休轨。我歌守素章，以著翁行事。补亡拟束晰，采风在輶使。
宗媪谭孺人六十
作者：尹台
朝代：明

云阳佳气动江乡，宝婺星辉映北堂。竞喜萱丛开晚色，更看兰叶袅华光。湘娥色应金飙转，缑女箫流綵雾长。试问瑶池宴阿母，鹤钿今数几茎霜。
宿陈氏学易堂作
作者：尹台
朝代：明

一入泷溪坐此堂，俨然尘意濯沧浪。无言自识先天画，有梦浑游太古乡。泽豹文章成雾蔚，神龙变化蛰渊藏。虚帘长下同严肆，隐几应知异坐忘。
寄刘州守报政归武定
作者：尹台
朝代：明

三年为政古营丘，竹马仍迎旧细侯。故国才如公干少，新篇谁赋子山愁。齐东宇甸通无极，海上风云动不周。早晚黄金徵汉吏，莫因重卧减风流。
寄和曲岩老人并其子白玉诗
作者：尹台
朝代：明

曳杖行歌雪满颠，世人徒羡钓璜年。岁寒桂树聊攀倚，春晚兰苕故秀娟。卖卜不张吴市肆，垂纶长放洞庭船。冥鸿世网谁能那，我忆高人颍水前。裋褐山中自据梧，鸱鸢何计嚇鹓雏。九歌楚泽从渔父，五噫都门识赁夫。馔客春盘饶露笋，供厨晚饭足霜菰。云中养鷇鸡成匹，锦翼花傍次第呼。
寄和曲岩老人并其子白玉诗·其二
作者：尹台
朝代：明
体裁：七言律诗

裋褐山中自据梧，鸱鸢何计吓鹓雏。九歌楚泽从渔父，五噫都门识赁夫。馔客春盘饶露笋，供厨晚饭足霜菰。云中养鷇鸡成匹，锦翼花傍次第呼。
寄和曲岩老人并其子白玉诗·其二
作者：尹台
朝代：明

裋褐山中自据梧，鸱鸢何计嚇鹓雏。九歌楚泽从渔父，五噫都门识赁夫。馔客春盘饶露笋，供厨晚饭足霜菰。云中养鷇鸡成匹，锦翼花傍次第呼。
寄寿汝止弟六十
作者：尹台
朝代：明

摄提岁纪周天历，汝后吾先忆并生。六十年华空斗杓，三千才艺自经籯。垂阶棣萼风前整，厌槛荆花雨后明。却叹曲塘遗陇在，归欤长恐负同耕。
寄张玉屏员外
作者：尹台
朝代：明

李膺才气故无俦，归卧江东问几秋。偶以黄花传丽句，岂因莼菜寄风流。沙边云雾深宜隐，谷口泉萝静可留。远想青春行乐处，渔竿长自弄扁舟。
寄祝甘莲翁寿诗
作者：尹台
朝代：明

黄发青山杖履前，武公抑训世争传。人间八十桑悬旦，海上三千桃熟年。自得精神元拟圣，不教服食也堪仙。纷纷老寿多谁数，我忆风流洛社贤。
寄草窗老人
作者：尹台
朝代：明

白首行歌空复春，萧然天地一閒身。酒边象戏堪移日，壁上牛衣自曳尘。带索荣公宁叹老，草玄扬子不辞贫。青山满目横归思，早晚从君理钓缗。
寄西昌陈子虚入制阁
作者：尹台
朝代：明

制阁丝纶召典裁，唐臣旧羡子昂才。文章已入黄麻选，雠校应兼缥轴开。泽豹藏身聊雾雨，神龙何地不云雷。怜余尚滞周南迹，倚剑思君日几回。
寄谢豫章诸士友
作者：尹台
朝代：明

岁月虚惭老斲轮，江湖聊复寄垂纶。久甘樗散藏幽迹，忽拜瑶华感故人。隋珠幸向骊渊得，燕石空兼鱼目陈。稷下雕龙谁似者，南洲风义薄高旻。
寄赠建宁刘丞余尝过其家
作者：尹台
朝代：明

十年不采衡阳杜，千里知哦建曲松。闽雨几沾金騕袅，岳云长护玉芙蓉。交游向识茅容异，语笑何时程本逢。四十年来湘水别，高楼曾复卧元龙。
寄赠祠卿徐太守
作者：尹台
朝代：明

五月荷花开镜湖，使君曾驻画轺无。搴帏吏傍青山出，露冕人交碧树趋。旧雨几年劳展牍，停云此日忆专符。共言圣代尊良守，赐服行看耀弩驱。
寄龙良卿补黄门给事
作者：尹台
朝代：明

右顺门西旧禁扉，先朝元锁侍臣闱。地邻密勿通贤谏，天切丝纶出帝畿。短草知酬轩后陛，何人思补仲山衣。云霄看尔奇毛逸，搏击功能岂晚违。
对花咏怀
作者：尹台
朝代：明

九十春残花渐稀，追欢那惜典春衣。况逢胜侣能同兴，忍对芳丛不醉归。往事徒伤金谷在，名园共惜洛阳非。破除万事聊尊酒，尽判风花作意非。
寿丁东溪六十
作者：尹台
朝代：明

白发林居玩世长，东溪之水即沧浪。岂无仲氏如文举，自识元公是彦方。挂矢深冬缇律应，吹埙新第绮筵张。旌阳丹室兼邻近，鸡犬烟霞信尔乡。
寿三塘老人
作者：尹台
朝代：明

老筑林间半亩庐，三塘云物在巾裾。向人且试岐俞术，医国应存素难书。肘后丹经聊自检，山中瑶草正纷如。何当启我长生诀，拂袖阆风戏紫虚。
寿周君六十
作者：尹台
朝代：明

何嗟杖履老中林，六十悠然抱膝吟。迹学南山玄雾隐，家藏西崦白云深。遗安自得庞公计，积果应成窦父心。叹我衰迟縻棘省，因君浑欲谢朝簪。
寿大司马李公六十
作者：尹台
朝代：明

仍岁斗垣回旧柄，入秋寿极转新躔。裴公业盛平淮日，召伯功尊咏汉年。麟阁画图标日月，龙洲钓艇寄风烟。亦知报国心长赤，肯拟乞留访列仙。
寿奉常石城许公七十
作者：尹台
朝代：明

青袍北去看花日，赤绂南归赐杖年。共说抡魁违鼎鼐，却成平地作神仙。谢公行迹江东著，白傅风流洛下传。愧我旧垣叨再入，虚持寿咏拟朱弦。
寿姚封君七十
作者：尹台
朝代：明

仲节悬桑阳始达，省郎斑服计趋庭。藤衣老卧江门雪，蕊笈閒开笠泽星。迟暮看山劳柱杖，逡巡闭户了仙经。人间七十古称少，况睹仪鸿在九冥。
寿徐东园锦衣七十
作者：尹台
朝代：明

异姓王孙今代闻，风期千古信陵君。神仙第宅元霄汉，宾从笙歌自水云。种竹凤台留客看，买山燕渚与僧分。斲轮岁月从今数，赤篆长开蕊箓文。
寿整庵罗太宰先生八十诗
作者：尹台
朝代：明

敬皇昔御极，恭嘿万方理。济济庶僚升，名贤赞天纪。旱麓诵作人，誉髦兴多士。耇老布列朝，佐业洵光美。太宰奋清时，四海望台揆。黄麻寝再召，黑发逊三事。林居二十载，懋缉力未已。潜心邃大业，遗策究终始。妙识达圣微，先几炳国是。允观百代前，高风激顽鄙。六艺久不陈，圣道日榛翳。旧经坏蠹燔，大义谁窥谛。陋儒事修补，寡力绵深诣。采掇疏传间，指意纷胶戾。谶纬徵诞诬，解说同讹寱。诋讼嗟何为，岁月徒虚弊。茫茫宇宙业，万代谁区计。不有刊凿俦，禹功荡荒裔。东井蚀人文，中洛绝褰揭。笃哉夫子心，耄年独高契。周道中陵夷，奇邪互哓诟。狭步窘周行，曲蹊争躏蹂。仲尼振微言，百家废荒谬。浸淫拂朱翟，轲书劳堤救。嬴秦溃土崩，汉氏承蚁漏。梵语译流沙，倏焉惑群瞀。净智启高禅，妄儒私牖窦。慧悟述心性，训言遭掩糅。伟欤困知辨，攘斥功何厚。谁哉挹北斗，酌公千龄寿。古有不召臣，贵道匪高尚。进难思所安，退勇夫谁抗。夫子擅英闻，旧学夙有访。经帏茂沃启，黼阁承弼亮。一谢持衡荣，遂谐列鼎养。清声动八表，峻节畴匹伉。成功夺宠利，盈名亏訾谤。不见西昌里，新恩流骀荡。馈酳等优崇，彤弨陋锡贶。再拜颂武公，抑训谅无忘。
寿整庵罗太宰先生八十诗·其一
作者：尹台
朝代：明

敬皇昔御极，恭嘿万方理。济济庶僚升，名贤赞天纪。旱麓诵作人，誉髦兴多士。耇老布列朝，佐业洵光美。太宰奋清时，四海望台揆。黄麻寝再召，黑发逊三事。林居二十载，懋缉力未已。潜心邃大业，遗策究终始。妙识达圣微，先几炳国是。允观百代前，高风激顽鄙。
寿整庵罗太宰先生八十诗其三
作者：尹台
朝代：明
体裁：古风

周道中陵夷，奇邪互哓诟。狭步窘周行，曲蹊争躏蹂。仲尼振微言，百家废荒谬。浸淫拂朱翟，轲书劳堤救。嬴秦溃土崩，汉氏承蚁漏。梵语译流沙，倏焉惑群瞀。净智启高禅，妄儒私牖窦。慧悟述心性，训言遭掩糅。伟欤困知辨，攘斥功何厚。谁哉挹北斗，酌公千龄寿。
寿整庵罗太宰先生八十诗其二
作者：尹台
朝代：明
体裁：古风

六艺久不陈，圣道日榛翳。旧经坏蠹燔，大义谁窥谛。陋儒事修补，寡力绵深诣。采掇疏传间，指意纷胶戾。谶纬徵诞诬，解说同讹寱。诋讼嗟何为，岁月徒虚弊。茫茫宇宙业，万代谁区计。不有刊凿俦，禹功荡荒裔。东井蚀人文，中洛绝褰揭。笃哉夫子心，耄年独高契。
寿整庵罗太宰先生八十诗其四
作者：尹台
朝代：明
体裁：古风

古有不召臣，贵道匪高尚。进难思所安，退勇夫谁抗。夫子擅英闻，旧学夙有访。经帏茂沃启，黼阁承弼亮。一谢持衡荣，遂谐列鼎养。清声动八表，峻节畴匹伉。成功夺宠利，盈名亏訾谤。不见西昌里，新恩流骀荡。馈酳等优崇，彤弨陋锡贶。再拜颂武公，抑训谅无忘。
寿汤君六十
作者：尹台
朝代：明

鬓发苍云入镜垂，计然心力未虚衰。人间六十桑悬日，海上三千桃熟时。员峤琪花含丽景，方塘锦荇媚寒姿。知君澹荡烟泉意，不向商岩问紫芝。
寿溶溪刘公六十
作者：尹台
朝代：明

溶水东流双浦深，溪山几曲称幽寻。从教六纪阶蓂变，不废三秋篱菊吟。早试青囊留笥记，晚遗缥帙薄籯金。悬知绕席班衣舞，清宴长开锦树林。
寿童太夫人六十
作者：尹台
朝代：明

南国朱萱开锦席，仙郎遥动白云思。东征几读曹家赋，上寿先函鲁颂辞。捧日金芝含晚秀，倚风玉树发新枝。莫言莱綵违千里，展觐行将鸾轴随。
寿许母夫人五十
作者：尹台
朝代：明

寿宴初称鲁颂词，祥芬正韡窦庭枝。人间青鸟此应降，海上碧桃熟不迟。推荚定知陈易衍，注年端合叫仙期。谖花岁岁开堂北，长有春光媚晚姿。
寿郭平翁八十诗
作者：尹台
朝代：明

藉甚先朝献纳臣，一麾江海谢熊轮。论交忆侍彤扉入，论道惭违黄发询。八十就言归耇俊，三千曳履盛儒绅。应吟抑训当盘几，卫武方箴欲耄身。
寿钱御医六十
作者：尹台
朝代：明

黄扉通籍自何年，圣济宫中鹤发仙。簪绂行藏逢六十，刀圭功力过三千。山中橘树侵云长，海上桃花炫日鲜。知望燕山思綵服，莫停吴泽滞牙船。
寿陈进士母七十
作者：尹台
朝代：明

白发金钿綵绶垂，翛然阿母任瑶池。人间青鸟若为降，天上碧桃遥尔思。数徙孟邻人识宅，东征曹赋世传词。灵萱岁岁摇祥雾，指点朱蕤照玉卮。
寿顾御医五十
作者：尹台
朝代：明

比邻未厌过从烦，禁柳阴垂况接门。伯玉行年当艾日，越人论术见方垣。仙官霞色摇窗细，御苑莺声入座繁。更羡綵娱饶胜事，碧桃慈竹映华尊。
小适园菊
作者：尹台
朝代：明

众卉非无艳，不列君子堂。眷兹袭幽丽，结操独贞良。餐餐裛朝露，荧荧辉夕霜。休沐下宸直，摛情及藻章。陶公咏佳色，屈子赋落芳。悠悠快孤适，旭日横扶桑。
少东锦衣灯会病不及赴次孙宗伯韵二首
作者：尹台
朝代：明

信陵公子夜开堂，宴客张灯水槛傍。自放梅风入绮户，仍邀竹月下银塘。花边锦炬参差影，树里星毬点缀光。却笑病愁难料理，卧怜箫鼓竞更长。繁灯吐艳闹仙堂，宝瑟交横绣幄傍。不夜火城通桂馆，无风香雾起兰塘。芳筵特敞金吾第，胜侣兼依玉树光。何事匡床予独倚，新诗引兴故为长。
少东锦衣灯会病不及赴次孙宗伯韵二首·其一
作者：尹台
朝代：明

信陵公子夜开堂，宴客张灯水槛傍。自放梅风入绮户，仍邀竹月下银塘。花边锦炬参差影，树里星毬点缀光。却笑病愁难料理，卧怜箫鼓竞更长。